open-index/open-wikipedia-markdown huggingface dataset:
മെർസിഡെസ് ജെല്ലിനെക്ക്

ലഘുചിത്രം|പ്രായപൂർത്തിയായ മെഴ്‌സിഡസ് ജെല്ലിനെക്കിൻ്റെ ഛായാചിത്രം
**മെർസിഡെസ് അഡ്രിയെനെ റമോണ മാന്വെല ജെല്ലിനെക്** (ജീവിതകാലം: സെപ്റ്റംബർ  16, 1889 – ഫെബ്രുവരി 23, 1929) ഒരു ഓസ്ട്രിയൻ മോട്ടോർവാഹന വ്യവസായ സ്ഥാപകനായിരുന്ന എമിൽ ജെല്ലിനെക്കിന്റെയും (ഏപ്രിൽ 6, 1853 - ജനുവരി 21, 1918) അദ്ദേഹത്തിന്റെ ആദ്യ പത്നി റേച്ചൽ ഗോഗ്ഗ്മാൻ സെൻറോബർട്ടിന്റെയും (ഏപ്രിൽ 29, 1854 - സെപ്റ്റംബർ 18, 1893) മൂന്നാമത്തെ കുട്ടിയായിരുന്നു. മെർസിഡെസ് ജനിച്ചത് വിയന്നയിലാണ്. അവർ ലോകത്ത് കൂടുതൽ അറിയപ്പെടുന്നത് പിതാവിന് **Daimler-Motoren-Gesellschaft** (**DMG**) (ഡെയിംലർ മോട്ടോർ കോർപ്പറേഷൻ) കമ്പനിയുമായുള്ള ഇടപാടുകളിൽ ഈ ശ്രേണിയിൽ നിർമ്മിച്ചു പുറത്തിറങ്ങിയ മോട്ടോർ വാഹനങ്ങൾക്ക് തന്റെ പേരായ “മെർസിഡെസ്” എന്ന ഉൽപ്പന്ന നാമം നൽകപ്പെട്ടതിലൂടെയാണ്. തുടക്കത്തിൽ 1901 മോഡൽ മെർസിഡസ് 35 hp വാഹനത്തിനാണ് ഈ പേരു നൽകപ്പെട്ടത്. 1902 ൽ നടന്ന പാരിസ് ഓട്ടോമൊബൈൽ എക്സിബിഷനിൽ പിതാവ് മകളുടെ ഒരു വലിയ ചിത്രം പ്രദർശിപ്പിച്ചിരുന്നു. 1902-ൽ ഡെയിംലർ-മോട്ടോറെൻ-ഗെസെൽഷാഫ്റ്റ്, മെഴ്‌സിഡസിനെ ഒരു വ്യാപാരമുദ്രയായി രജിസ്റ്റർ ചെയ്തതിനുശേഷം 1903-ൽ അദ്ദേഹം നിയമപരമായി തന്റെ പേര് ജെല്ലിനെക്-മെഴ്‌സിഡസ് എന്നാക്കി മാറ്റി. ദയ എന്നർത്ഥമുള്ള ഒരു സ്പാനിഷ് ക്രിസ്ത്യൻ നാമമായിരുന്നു അവളുടെ പേര്.

വിയന്നയിൽ താമസിച്ചിരുന്ന മെഴ്സിഡെസിന്റെ രണ്ടു വിവാഹങ്ങൾ പരാജയപ്പെട്ടിരുന്നു. മെഡിറ്ററേനിയൻ തീരപ്രദേശമായ കോട്ടെ ഡി'അസൂറിലെ നൈസിൽവച്ച് 1909-ൽ ബാരൺ വോൺ ഷ്‌ലോസ്സറുമൊത്ത് അവൾക്ക് പ്രൗഢമായ ഒരു വിവാഹം നടന്നു. ഒന്നാം ലോകമഹായുദ്ധത്തിൽ പട്ടണം നശിപ്പിക്കപ്പടുന്നതു വരെ ഈ ദമ്പതികൾ വിയന്നയിൽ താമസിച്ചു. എൽഫ്രീഡ് (ജനനം: 1912), ഹാൻസ്-പീറ്റർ (ജനനം: 1916) എന്നിങ്ങനെ അവർക്ക് രണ്ടു കുട്ടികളുണ്ടായിരുന്നു. 1918 ൽ മെഴ്‌സിഡസ് തെരുവുകളിൽ ഭക്ഷണത്തിനായി യാചിച്ചിരുന്നു. കുറച്ചു നാളുകൾക്കുശേഷം, ഭർത്താവിനെയും രണ്ട് മക്കളെയും ഉപേക്ഷിച്ച്, ബാരൻ റുഡോൾഫ് വോൺ വെയ്‌ഗൽ എന്ന ദരിദ്രനും പ്രതിഭാധനനായ ശിൽപ്പിയെ അവർ വിവാഹം കഴിച്ചു. സംഗീതത്തിൽ ഉച്ചസ്ഥായിയായ സ്വരമുണ്ടായിരുന്ന അവർ സംഗീതത്തിൽ താൽപര്യം  പ്രകടിപ്പിച്ചിരുന്നുവെങ്കിലും ഒരിക്കലും വാഹനങ്ങളോടുള്ള തന്റെ പിതാവിന്റെ അഭിനിവേശത്തിൽ ആകൃഷ്ടയായിരുന്നില്ല. അസ്ഥിയിലെ കാൻസർബാധയെത്തുടർന്ന് 1929 ൽ തന്റെ 39 ആം വയസ്സിൽ വിയന്നയിൽ വച്ച് അവർ അന്തരിക്കുകയും വിയന്നയിലെ മുൻ ചീഫ് റാബ്ബിയായ അഡോൾഫ് ജെല്ലിനെക്കിനടുത്തുള്ള കുടുംബ ശവക്കല്ലറയിൽ സംസ്കരിക്കപ്പെടുകയും ചെയ്തു.

1926 ൽ ഡെയിംലർ കമ്പനി ബെൻസ് കമ്പനിയുമായി ലയിച്ചു. കമ്പനി ഡെയിംലർ ബെൻസ് എന്ന പേരിൽ വ്യാപാരം നടത്തിയിരുന്നെങ്കിലും, ബഹുമാന്യമായ മെഴ്‌സിഡസ് എന്ന വ്യാപാരനാമം സംരക്ഷിക്കുന്നതിനായി കാറുകൾക്ക് മെഴ്‌സിഡസ്-ബെൻസ് എന്ന പേരു നൽകുകയും ചെയ്തു.

## അവലംബം

വർഗ്ഗം:1929-ൽ മരിച്ചവർ
വിജയ മെൽനിക്ക്

**വിജയ ലക്ഷ്മി മെൽനിക്ക്**1937 നവംബർ19 നാണ്ജനിച്ചത്.  അവർ ഭാരതത്തിൽ ജനിച്ച, ജീവശസ്ത്രം]] ,  പരിസ്ഥിതി ശാസ്ത്രം , രോഗപ്രതിരോധശാസ്ത്രം എന്നിവയിൽ പ്രത്യേക പരിശീലനം നേടിയ അമേരിക്കൻ അദ്ധ്യാപികയാണ്. കൊളംബിയ ജില്ല സർവകലാശാല യിൽ ജീവശാസ്ത്രത്തിലും പരിസ്ഥിതിശാസ്ത്രത്തിലും പ്രൊഫസർ എമിർറ്റസ് ആയിരുന്നു. ഐക്യരാഷ്ട്രസഭയുടെ അന്തരാഷ്ട്ര ആരോഗ്യ ബോധവൽക്കരണ ശൃംഗലയുടെ ആദ്യത്തെ വൈസ് പ്രസിഡന്റുംസഹ പ്രസിഡന്റും]]. ആയിരുന്നു. 
അവർ കുറെ ഗവേഷണ പ്രബന്ധങ്ങളും പുസ്തകങ്ങളും പ്രസിദ്ധീകരിച്ചിട്ടുണ്ട്.. ഒരു മകനുണ്ട്. .

## ചെറുപ്പകാലം
വിജയ ലക്ഷ്മി കേരളത്തിലെ കോഴിക്കോട് ആണ് ജനിച്ചത്. ഫ്രാൻസിസ്കൻ കന്യാസ്ത്രീകൾ നടത്തിയിരുന്ന ഇംഗ്ളീഷ് മാധ്യമമായുള്ള പള്ളിക്കൂടത്തിലാണ് പഠിച്ചത്. പിന്നീട് വനിത കോളേജിലും കാർഷിക കോളേജിലും പഠിച്ചു. അമേരിക്കൻ ഐക്യ നാടുകളിൽ പഠിക്കാനായി അന്തരാഷ്ട്ര സമാധാന സ്കോളർഷിപ്പ് കിട്ടി, വിസ്കോൺസിൻ സർവകലാശാലയിൽ  ചേർന്നു അവിടെ നിന്ന് ബിരുദാനന്തര ബിരുദവും ഡോക്ടറൽ ബിരുദവും കിട്ടി. പോസ്റ്റ് ഡോക്ടറൽ പരിശീലനത്തിനായി അവിടെ തുടർന്നു. .

## അവലംബം

വർഗ്ഗം:1937-ൽ ജനിച്ചവർ
2017 ലെ പഞ്ചാബ് നിയമസഭ തിരഞ്ഞെടുപ്പ്

2017 ഫെബ്രുവരി നാലിന് 117 അംഗ പഞ്ചാബ് നിയമസഭയിലേക്ക് തിരഞ്ഞെടുപ്പ് നടന്നു. പ്രകാശ് സിങ് ബാദൽ മുഖ്യമന്ത്രിയായി ശിരോമണി അകാലി ദൾ – ഭാരതീയ ജനതാ പാർട്ടി സഖ്യമാണ് നിലവിൽ പഞ്ചാബ് ഭരിക്കുന്നത്. 78.6 % ആയിരുന്നു വോട്ടിങ് ശതമാനം. 2017 തിരഞ്ഞെടുപ്പിൽ മൽസരിച്ച പ്രധാന കക്ഷികൾ: ഇന്ത്യൻ നാഷനൽ കോൺഗ്രസ്, ആം ആദ്മി പാർട്ടി, ശിരോമണി അകാലി ദൾ, ഭാരതീയ ജനതാ പാർട്ടി, ബഹുജൻ സമാജ് പാർട്ടി, സ്വതന്ത്രർ 
## അവലംബം
വർഗ്ഗം:ഇന്ത്യയിലെ തിരഞ്ഞെടുപ്പുകൾ
ജാൻസി ജെയിംസ്

**ജാൻസി ജെയിംസ്, കാസർഗോട്ടെ **കേരള കേന്ദ്ര സർവകലാശാലയുടെ ആദ്യത്തെയും ഇപ്പോഴത്തേയും വൈസ് ചാൻസലറാണ്.

മുമ്പ് ഇവർ മഹാത്മാഗാന്ധി സർവകലാശാലയുടെ വൈസ് ചാൻസലറായിരുന്നു.കേരളത്തിലെ ആദ്യത്തെ വനിത വൈസ് ചാൻസലറായിരുന്നു.

## അവലംബം

## പുറത്തേക്കുള്ള കണ്ണികൾ
*Official website of Central University of Kerala
മെദിന

മെദിന, അമേരിക്കൻ ഐക്യനാടുകളിലെ ഓർലിയൻസ് കൌണ്ടിയിൽ സ്ഥിതി ചെയ്യുന്ന ഷെൽബി, റിഡ്ജ്‍വേ പട്ടണങ്ങൾക്കുള്ളിലായുള്ള ഒരു വില്ലേജും മുനിസിപ്പാലിറ്റിയുമാണ. 2010 ലെ സെൻസസ് രേഖകൾ പ്രകാരം ഈ മുനിസിപ്പാലിറ്റിയുലെ ആകെ ജനസംഖ്യ 6,065 ആയിരുന്നു. ഇത് ഓർലിയൻസ് കൌണ്ടിയിലെ ഏറ്റവും ജനനിബിഡമായ മുനിസിപ്പാലിറ്റിയാകുന്നു. വില്ലേജിനു നാമകരണം ചെയ്തത് അതിൻറെ സർവ്വേയർ ആയിരുന്നു. റോച്ചെസ്റ്റർ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണിത്.
ബാൾട്ടി

ബാൾട്ടി ബൌൾ എന്ന് പറയുന്ന പ്രസ്സ്ഡ് സ്റ്റീൽ വോക്കിൽ ഒരു തരം കറിയാണ് ബാൾട്ടി.  യുകെയിലെ എല്ലാ ഭക്ഷണശാലകളിലും ഇത് ലഭ്യമാണ്. പ്രത്യേക ചേരുവയിൽനിന്നോ പാചക രീതിയിൽനിന്നോ അല്ലാതെ, ഈ കറി ഉണ്ടാക്കുന്ന മെറ്റൽ പാത്രത്തിൽനിന്നുമാകാം ഇതിൻറെ പേര് വരുന്നത്. നെയ്യിനു പകരം വെജിറ്റബിൾ ഓയിൽ ഉപയോഗിച്ചാണു ബാൾട്ടി കറികൾ വേഗത്തിൽ പാചകം ചെയ്യുന്നത്.

ഉത്തരേന്ത്യയിളും പാകിസ്താനിലും ബാൾട്ടി ഗോഷ്ട് കഴിക്കുന്നു, കൂടാതെ മറ്റു ലോക രാജ്യങ്ങളായ യുകെ തുടങ്ങിയ രാജ്യങ്ങളും.

## ഉത്ഭവം

ഈ ഭക്ഷണം ഉണ്ടാക്കുന്ന സ്റ്റീൽ അല്ലെങ്കിൽ ഇരുമ്പ് ചട്ടിയുടെ പേരിൽനിന്നാണ്‌ ഇതിൻറെ പേര് വരുന്നത്. ബക്കറ്റ് എന്ന് അർത്ഥം വരുന്ന ഈ വാക്ക് ഉർദു, ഹിന്ദി, ബംഗാളി എന്നീ ഭാഷകളിൽ കാണാം.

ഭക്ഷണ ചരിത്രകാരനായ പാറ്റ് ചാപ്മാൻറെ അഭിപ്രായപ്രകാരം പാകിസ്താനിലെ ബാൾട്ടിസ്ഥാനിലാണ് ഈ ഭക്ഷണത്തിൻറെ ഉത്ഭവം. അതേസമയം കോളീൻ ടെയ്‌ലർ സെൻ പറയുന്ന ഇതിൽ വാസ്തവമില്ല എന്ന്.

ബാൾട്ടിയുടെ ഉത്ഭവത്തെക്കുറിച്ച് വരുന്ന മറ്റൊരു കഥ 1977-ൽ ബിർമിംഗ്ഹാമിലെ ആദിൽ’സ് എന്ന ഭക്ഷണശാലയിലാണ് ആദ്യമായി വിളമ്പിയത് എന്നതാണ്. ആ സമയത്ത് സ്റ്റോണി ലെയിനിലായിരുന്നു ഭക്ഷണശാല ഉണ്ടായിരുന്നത്.

## അവലംബം

വർഗ്ഗം:പലഹാരങ്ങൾ
യൂസാസേത്ത്

പുരാതന ഈജിപ്റ്റിൽ ആരാധിച്ചിരുന്ന ഒരു ദേവിയാണ് **യൂസാസേത്ത്** (ഇംഗ്ലീഷ്: **Iusaset**). എല്ലാ ദൈവങ്ങളുടേയും പിതാമഹി എന്നൊരു വിശേഷണം യൂസ്സാസേത്ത് ദേവിക്ക് ഉണ്ട്. എങ്കിലും പിതാമഹ സ്ഥാനത്തെകുറിച്ച് പരാമർശമില്ലാത്തതിനാൽ യൂസാസേത്ത് ദേവിയെ എല്ലാ സൃഷ്ടിയുടെയും നിദാനമായ മാതൃദേവിയായാണ് കരുതിയിരുന്നത്. നിരവധി രീതിയിൽ യൂസാസേത്ത് ദേവിയുടെ നാമം ഉച്ചരിക്കാറുണ്ട്. ഗ്രീക് ഭാഷയിൽ ദേവി **സെയൗസിസ്** ( **[[Saosis]]** /ˌseɪˈoʊsᵻs/.)എന്നാണ് അറിയപ്പെടുന്നത്.

## അവലംബം
കേക്

പുരാതന ഈജിപ്റ്റിൽ നിലനിന്നിരുന്ന വിശ്വാസപ്രകാരം ആദിയിലുണ്ടായിരുന്ന അന്ധകാരം എന്ന സങ്കല്പ്പത്തിന്റെ ദൈവികപരിവേഷമാണ് **കേക്**. **കുക്ക്** (*Kuk*) **കേകു** (**Keku**), **കെകുയി**(**Kekui**) എന്നിങ്ങനെയും ഈ ആശയം അറിയപ്പെട്ടിരുന്നു. പുരാതന ഈജിപ്ഷ്യൻ മതവിശ്വാസം, ഒഗ്ദോഗ്, പ്രപഞ്ചോൽപ്പത്തി സിദ്ധാന്തം എന്നിവയിലെല്ലാം കേകിന് സ്ഥാനം ഉണ്ടായിരുന്നു. കേക് എന്ന ആശയത്തെ ഉഭയലിംഗമുള്ള ഒന്നായാണ് കണക്കാക്കുന്നത്. കേക് എന്ന പുരുഷരൂപത്തിന്റെ സ്ത്രീ രൂപമാണ് **കേകേത്** (Keket അഥവാ **കെകുയിത്ത്** (Kekuit).

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
മഞ്ഞക്കറുപ്പൻ മുളവാലൻ

ശരീരത്തിന് മഞ്ഞയും കറുപ്പും നിറമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **മഞ്ഞക്കറുപ്പൻ മുളവാലൻ** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

കർണാടകത്തിലും വടക്കൻ കേരളത്തിലുമാണ് ഈ തുമ്പിയെ മുഖ്യമായും കണ്ടെത്തിയിട്ടുള്ളത്. കാലവർഷത്തിന്റെ തുടക്കത്തിൽ ഇവയെ നദികൾക്കടുത്തുള്ള കാടുകളിലാണ് കാണുവാൻ കഴിയുന്നത്. നാണംകുണിങ്ങികളായ ഈ തുമ്പികൾ കാട്ടരുവികളുടെ തീരത്തുള്ള ഇരുണ്ട പൊന്തകളും ഉൾക്കടുകളും ഇഷ്ടപ്പെടുന്നു. ഇഷ്ടികച്ചുവപ്പ് നിറമുള്ള ചുണ്ടും കണ്ണിന്റെ കീഴ്ഭാഗം ഇളം നീല നിറവും മുകൾഭാഗം കറുപ്പു നിറവുമാണ്. കഴുത്തിനും ഉരസ്സിനും ഇരുണ്ട നിറം. പ്രായമാകാത്ത ആൺതുമ്പികളുടെ കീഴ്വശങ്ങൾക്ക് ഇളം തവിട്ട് കലർന്ന മഞ്ഞ നിറമാണ്. എന്നാൽ മുതിരുമ്പോൾ ഈ വരകളെല്ലാം അപ്രത്യക്ഷമാകും. കാലുകൾക്ക് കറുപ്പ് നിറം. സുതാര്യമായ ചിറകുകളിൽ കറുത്ത പൊട്ടുകൾ ആണുള്ളത്. ഉദരത്തിനും കുറുവാലിനും കറുത്ത നിറമാണ്. കാഴ്ചയിൽ പെൺതുമ്പികൾ പ്രായമാകാത്ത ആൺതുമ്പികളെപ്പോലെയാണ്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഡോറിസ് മേരി കെർമക്ക്

ബ്രിട്ടീഷ്‌കാരി ആയ പാലിയെന്റോളോജിസ്റ്റ്‌ ആണ് **ഡോറിസ് മേരി കെർമക്ക്**. ലണ്ടൻ ഇമ്പിരിയൽ കോളേജിൽ സമുദ്ര വിഭാഗത്തിലെ ജന്തു ശാസ്ത്രജ്ഞ കൂടി ആയിരുന്നു ഇവർ . 1953 ൽ ലണ്ടൻ യൂണിവേഴ്സിറ്റി കോളേജിൽ നിന്നും പി എച് ഡി എടുത്തു ഇവർ. ഭർത്താവ്മായി ചേർന്ന് ആദ്യകാല സസ്തിനികളിൽ ഒന്നായ കുത്തേഹ്നിയോതീരിയത്തെ കണ്ടെത്തി . ട്രിയാസ്സിക് ജുറാസ്സിക്  കാലത്തു ജീവിച്ചിരുന്ന തുടക്ക കാല സസ്തിനികളിൽ ആണ് ഇവരുടെ മുഖ്യമായ പഠനങ്ങൾ നടന്നിട്ടുള്ളത്. 

ജുറാസിക് കാലത്തേ ഒരു സസ്തിനിക്കു ഇവരുടെ ബഹുമാനാർത്ഥം ആണ് ഉപവർഗ്ഗ നാമം നൽകിയിരിക്കുന്നത് Bridetherium dorisae. 

## അവലംബം

## പുറത്തേയ്ക്കുള്ള കണ്ണികൾ
*
വർഗ്ഗം:വനിതാ പാലിയെന്റോളോജിസ്റ്റുകൾ
വർഗ്ഗം:1923-ൽ ജനിച്ചവർ
വർഗ്ഗം:2003-ൽ മരിച്ചവർ
ലിയോനോറ കാരിങ്ടൺ

**ലിയോനോറ കാരിങ്ടൺ** ഇംഗ്ലണ്ടിൽ ജനിച്ച ഒരു മെക്സിക്കൻ ചിത്രകാരിയായിരുന്നു. ഒരു നോവലിസ്റ്റ് എന്ന നിലയിലും അവർ അറിയപ്പെട്ടിരുന്നു. ചെറുപ്പകാലം മുഴുവ്‍ ലിയോനോറ മെക്സിക്കോ സിറ്റിയിലണ് കഴിച്ചുകൂട്ടിയത്. ലിയോനോറ കാരിങ്ടൺ മെക്സിക്കോയിലെ സ്ത്രീ വിമോചന പ്രസ്ഥാനത്തിലെ സ്ഥാപകാംഗങ്ങളിൽ ഒരാളായി വനിതയായിരുന്നു.

## ജീവിതരേഖ
കാരിങ്ടൺ ജനിച്ചത്  1917 ഏപ്രിൽ 6 ന് ഇംഗ്ലണ്ടിലെ ലങ്കാഷെയറിൽ കോർലിയിലെ ക്ലേറ്റണിലാണ്. കാരിങ്ടൻറെ പിതാവ് ധനികനായ ഒരു വസ്ത്രനിർമ്മാതാവായിരുന്നു. അമ്മ മൌറീൻ ഐറിഷ് വംശജയായിരുന്നു. ലിയോനോറയ്ക്ക് പാട്രിക്, ജെറാൾഡ്, ആർതർ എന്നിങ്ങനെ മൂന്നു സഹോദനന്മാരുണ്ടായിരുന്നു.

## അവലംബം
മരിയ ഇസ്ക്വെർഡോ

ഒരു മെക്സിക്കൻ ചിത്രകാരിയായിരുന്നു **മരിയ ഇസ്ക്വെർഡോ**. (ഇംഗ്ലീഷ്:**María Izquierdo)**  1902 ഒക്ടോബർ 30 ന് മെക്സിക്കൻ സംസ്ഥാനമായ ജെലിസ്കോയിലെ സാൻ ജുവാൻ ഡെ ലോസ് ലഗോസ് പട്ടണത്തിലണ് അവർ ജനിച്ചത്.  5 വയസു പ്രായമുള്ളപ്പോൾ പിതാവ് മരണപ്പെട്ടതോടെ മുത്തശ്ശനോടും മുത്തശ്ശിയോടും അമ്മായിയോടുമൊപ്പമാണ് താമസിച്ചിരുന്നത്. പിന്നീട് അഗ്വാസ്കലിയെൻറെസ്, ടൊറിയോൺ, സാൾട്ടില്ലോ എന്നീ പട്ടണങ്ങളിലും താമസിച്ചു.

## അവലംബം

*

വർഗ്ഗം:1902-ൽ ജനിച്ചവർ
വർഗ്ഗം:ആധുനിക ചിത്രകാരന്മാർ
വർഗ്ഗം:മെക്സിക്കൻ ചിത്രകാരന്മാർ
ആഞ്ചലിക്ക റിവേറ

**ആഞ്ചലിക്ക റിവേറ ഹർറ്റാഡൊ** (ഉച്ചാരണം: [aŋˈxelika riˈβeɾa uɾˈtaðo]; 1969 ആഗസ്റ്റ് മാസം 2 നു ജനിച്ച ഒരു മെക്സിക്കൻ ഗായികയും മോഡലും നാടകപരമ്പരകളിലെ നടിയുമാണ്. മെക്സിക്കൻ പ്രസിഡൻറായ എൻറിക് പെന്യാ നിയെതോയുടെ ഭാര്യയായ അവർ മെക്സിക്കോയുടെ ഫസ്റ്റ് ലേഡിയാകുന്നു.

## അവലംബം

വർഗ്ഗം:മെക്സിക്കൻ ഗായികമാർ
പവോള റൊജാസ്

പവോള റൊജാസ് ഒരു മെക്സിക്കൻ ടെലിവിഷൻ ന്യൂസ് ആങ്കറാണ്. 1976 നവംബർ 20 ന് മെക്സിക്കോയിലെ ഫെഡറൽ ഡിസ്ട്രിക്റ്റിലെ മെക്സിക്കോ സിറ്റിയിൽ ജനിച്ചു. പവോളയുടെ ഫൈൻ ആർട്സ് വിഷയത്തിലുള്ള വിദ്യാഭ്യാസം വളരെ ചെറിയ പ്രായത്തിൽ പിതാവായ ജോർജെ റോജാസിൻറെ പരിശീലനത്തിലായിരുന്നു.
മെയ്റ്റെ പെറോണി

**മെയ്റ്റെ പെറോണി ബ്യോർലെഗൂയി** ഒരു മെക്സിക്കൻ നടിയും മോഡലും ഗായികയും ഗാനരചയിതാവുമാണ്. 1983 മാർച്ച് 3 ന് ജനിച്ചു. റെബെൽഡ (2004),  ക്വിഡോഡൊ കോൺ എൽ എയ്ഞ്ചൽ (2008), മി പെക്കാഡൊ (2009), ട്രിയൂൻഫൊ ഡെൽ അമോർ (2010), കാച്ചിറ്റൊ ഡെ സീലോ (2012), ലാ ഗാറ്റ (2014), ആൻറസ് മ്യൂയെർട്ട ക്വെ ലിചിറ്റ (2015) എന്നീ ചിത്രങ്ങളിലൂടെയാണ് ഏറെ അറിയപ്പെടുന്നത്. ലാറ്റിൻ ഗ്രാമി നോമിനേഷൻ നേടിയ RBD എന്ന പോപ്പ് ഗ്രൂപ്പിലൂടെ അവർ അന്താരാഷ്ട്ര പ്രശസ്തി കൈവരിച്ചു. ആൻറസ് മ്യൂയെർട്ട ക്വെ ലിചിറ്റ എന്ന ചിത്രത്തിലെ അഭിനയത്തിന് 2016 ലെ നല്ല നടിയ്ക്കുള്ള പ്രിമിയോസ് ടിവിനോവെലാസ് അവാർഡ് ലഭിച്ചിരുന്നു.

## അവലംബം
വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
സെയ്‌ഷെൽസിലെ സ്ത്രീകൾ

**സെയ്‌ഷെൽസിലെ സ്ത്രീകൾ** പുരുഷൻമാരെപ്പോലെ തന്നെ എല്ലാ നിയമപരമായതും രാഷ്ട്രീയപരമായതും സമ്പത്തികമായതും സാമൂഹ്യമായതുമായ അവകാശങ്ങൾ അനുഭവിച്ചുവരുന്നു.  

## കുടുംബജീവിതം
സെയ്‌ഷെൽസ് രാഷ്ട്രത്തിലെ സമൂഹം മാതൃദായക്രമം പാലിക്കുന്നു. അമ്മമാർ ഒരു കുടുംബത്തിൽ പുരുഷന്മാരേക്കാൾ കൂടുതൽ ഉയർന്ന പദവിയിലുണ്ട്. അവരാണ് ആ കുടുംബത്തിലെ ചെലവുകൾ നിയന്ത്രിക്കുന്നതും കുഞ്ഞുങ്ങളുടെ കാര്യം നോക്കുന്നതും. വിവാഹിതരാകാത്ത അമ്മമാർ സമൂഹത്തിൽ നിയമാനുസൃതമാണ്. നിയമപരമായി പിതാകന്മാർ തങ്ങളൂടെ സന്താനങ്ങളെ നോക്കാൻ ബാദ്ധ്യസ്ഥരാണ്. ആണുങ്ങൾക്ക് വരുമാനത്തിന്റെ കാര്യത്തിൽ പ്രാധാന്യമുണ്ടെങ്കിലും അവരുടെ കുടുംബത്തിലെ മറ്റു കാര്യങ്ങളിൽ പങ്കില്ല. കുടുംബത്തിന്റെ പ്രധാനഭാഗം സ്ത്രീകളാണു നോക്കുക. പ്രായമായവർ ഒരു കുടുംബത്തിന്റെ വരുമാനത്തെ ആശ്രയിച്ച് ആ കുടുംബത്തിൽത്തന്നെ ജീവിക്കുന്നു. അവരുടെ പ്രായമായ മക്കൾ അവരെ പരിപാലിക്കുന്നു. 
### സ്ത്രീകൾക്കെതിരായ അക്രമം
സ്ത്രീകൾക്കെതിരായ അക്രമം ഒരു തുടർച്ചയായ പ്രശ്നമാണ്. പൊലീസ് കുടുംബത്തിൽ നടക്കുന്ന തർക്കങ്ങളിൽ അത് വലിയ അക്രമത്തിലോ ആയുധം ഉപയോഗിച്ചുള്ള ആക്രമണങ്ങളിലോ എത്തുന്നില്ലെങ്കിൽ വളരെ അപുർവ്വമായേ ഇടപെടാറുള്ളു. അധിക്ർതർ ഇത്തരം കെസുകൾ വന്നാൽ (വളരെ അപൂർവ്വമായി) ചെറിയ ശിക്ഷ മാത്രമെ നൽകാറുള്ളു. പക്ഷെ, സമൂഹം ഇത്തരം അക്രമങ്ങളെപ്പറ്റി കൂടുതൽ ബോധവാന്മാരായി വരുന്നുണ്ട്. 

ബലാത്സംഗം, പങ്കാളിയാലുള്ള ബലാൽകാരം, ഗൃഹപീഡനം എന്നിവ നിയമം കുറ്റകൃത്യമായിക്കരുതി 20 വർഷത്തോളം തടവു ലഭിക്കുന്ന കുറ്റകൃത്യമായി കണക്കാക്കിയിട്ടുണ്ട്. 2007ൽ കുടുംബ ട്രൈബ്യൂണലിനു, 74 ഗാർഹികപീഡനത്തെപ്പറ്റിയുള്ള പരാതികൾ ലഭിച്ചിട്ടുണ്ട്. പൊലീസ് 56 ബലാത്സംഗ കേസുകളും 4 വിചാരിച്ചുള്ള ലൈംഗികാതിക്രമണ കേസുകളും രജിസ്റ്റർ ചെയ്തിട്ടുണ്ട്. 
## വിപുലമായ സമൂഹം

ലിംഗപരമായ ഒരുവിധ വിവേചനവും ഇവിടെ റിപ്പോർട്ട് ചെയ്തിട്ടില്ല. ബിസിനസ്സിൽ സ്ത്രീകൾ വലിയതൊതിൽത്തന്നെ പങ്കെടുക്കുന്നുണ്ട്. 1994ലെ കണക്കുപ്രകാരം, അവിടത്തെ പ്രധാന വിദ്യാഭ്യാസ സ്ഥാപനമായ സെയ്‌ഷെൽസ് പോളിടെക്നിക്കിൽ സെയ്‌ഷെൽസിലെ സ്ത്രീകൾ ആണ്   പകുതിയോളം സീറ്റുകളിൽ ചേർന്നത്.  2007ലെ കണക്കുപ്രകാരം, 34 സീറ്റുള്ള സെയ്‌ഷെൽസ് നാഷണൽ അസംബ്ലിയിൽ 10 അംഗങ്ങൾ സ്ത്രീകളായിരുന്നു. ഇതിൽ 7 പേർ നേരിട്ട് തിരഞ്ഞെടുക്കപ്പെട്ടവരും 3 പേർ ആനുപാതിക സീറ്റുകളിൽനിന്നും തിരഞ്ഞെടുക്കപ്പെട്ടവരുമാണ്. 2007 ജുലൈയിൽ നടന്ന മന്ത്രിസഭാ പുനഃസംഘടനയിൽ 2 സ്ത്രീകൾ കാബിനറ്റ് മന്ത്രിമാരായി.  Following the July 2007 cabinet reshuffle, there were two women in the cabinet.

ലൈംഗികവ്യാപാരം നിയമവിരുദ്ധമാണെങ്കിലും ഇവിടെയിത് സവ്വസാധാരണമാണ്. പൊലീസ് മറ്റു കുറ്റകൃത്യങ്ങളുമായി ബന്ധമില്ലെങ്കിൽ ലൈംഗികത്തൊഴിലാളികളെ അറസ്റ്റ് ചെയ്യാറുമില്ല. 

നിയമം ലൈംഗികപീഡനത്തിനെതരാണെങ്കിലും അതു നടപ്പിലാക്കാറില്ല. പിന്തുടർച്ചാവകാശ കാര്യത്തിൽ സ്ത്രീകൾക്ക് വിവേചനമൊന്നുമില്ല. 
## അവലംബം

വർഗ്ഗം:സ്ത്രീത്വം രാജ്യം തിരിച്ച്
ഹന്നാ ടോംപ്കിൻസ്

**ഹന്നാ മിൻതോൺ ടോംപ്കിൻസ്** (ജീവിതകാലം: ആഗസ്റ്റ് 28, 1781 – ഫെബ്രുവരി 18, 1829) ന്യൂയോർക്കിലെ ഗവർണ്ണറും പ്രസിഡൻറ് ജയിംസ് മൺറോയുടെ ഭരണത്തിനു കീഴിൽ അമേരിക്കൻ ഐക്യനാടുകളുടെ വൈസ് പ്രസിഡൻറുമായിരുന്ന ഡാനിയെൽ ഡി. ടോംപ്കിൻസിൻറെ പത്നിയായിരുന്നു. 

ന്യൂയോർക്ക് നഗരത്തിലെ ഒരു പ്രമുഖ ഡെമോക്രാറ്റിക്-റപ്പബ്ലിക്കൻ പാർട്ടി അഗമായിരുന്ന, മാങ്ക്ൾ മിൻതോണിൻറെയും (1740-1824) അദ്ദേഹത്തിൻറെ രണ്ടാംഭാര്യ ആര്യറ്റ് കോൺസ്റ്റബിൾ മിൻതോണിൻറെയും (1743-1830) രണ്ടാമത്തെ കുട്ടിയായിട്ടായി 1781 ആഗസ്റ്റ് മാസം 28 നായിരുന്നു ഹന്നാ മിൻതോണിൻറെ ജനനം. 1798 ഫെബ്രുവരി 20 ന് പതിനാറാമത്തെ വയസിൽ, 23 വയസു പ്രായമുണ്ടായിരുന്ന നഗരത്തിലെ അഭിഭാഷകനായ ഡാനിയേൽ ഡി. ടോംപ്കിൻസിനെ വിവാഹം കഴിച്ചു.  വിവാഹം നടക്കുന്ന കാലത്ത് ഹന്നയുടെ പിതാവ് കോമൺ കൌൺസിലിൻറെ അസിസ്റ്റൻറായിരുന്നു. യുവ അഭിഭാഷകനായിരുന്ന ഡാനിയേലിൽ രാഷ്ട്രീയ മോഹങ്ങൾ മനസ്സിൽ താലോലിച്ചിരുന്നു. ഭർത്താവ് വൈസ് പ്രസിഡൻറാകുന്ന സമയത്ത് ഹന്ന അസുഖബാധിതയായിരുന്നതിനാൽ സ്ഥാനാരോഹണച്ചടങ്ങുകളിൽ അവർക്ക് പങ്കെടുക്കുവാൻ സാധിച്ചിരുന്നില്ല.

## അവലംബം
ഫെഡറേറ്റഡ് സ്റ്റേറ്റ്സ് ഓഫ് മൈക്രോനേഷ്യയിലെ സ്ത്രീകൾ

**ഫെഡറേറ്റഡ് സ്റ്റേറ്റ്സ് ഓഫ് മൈക്രോനേഷ്യയിലെ സ്ത്രീകൾ** ഫെഡറേറ്റഡ് സ്റ്റേറ്റ്സ് ഓഫ് മൈക്രോനേഷ്യയിൽ ജനിച്ചതോ ജീവിക്കുന്നതോ ഇവിടെനിന്നുള്ളതോ സ്ത്രീകൾ ആകുന്നു. യാപ്, ചൂഉക്ക്, പൊഹൻപെയ്, കോസ്രായെ എന്നിവിടങ്ങളിലുള്ള സ്ത്രീകളാനുദ്ദേശിക്കുന്നത്. 
## റോൾ
പരമ്പരാഗതമായി, സ്ത്രീകളിലൂടെയാണ് ഗോത്രാംഗത്വം പരമ്പരയായി ലഭിക്കുന്നത്. സ്ത്രീകളാണ് ആ പ്രദേശത്തിന്റെ കൃഷിക്കാരും ആഹാരനിരമ്മാതാക്കളും. അവർ കടൽത്തീരങ്ങളിലെ മത്സ്യങ്ങളെയും കടൽജീവികളേയും ഭക്ഷണത്തിനായി പിടിക്കുന്നു. കലകളിലും കൈവേലകളിലും സ്ത്രീകൾ അദ്യുതീയരാണ്. നെയ്ത്തുവിദ്യയും സ്ത്രികളുടെ മേഖലയാണ്. ലവലവാസ് എന്ന നെയ്യുന്ന വസ്ത്രങ്ങൾ, കൈതനാരുകൊണ്ടുള്ള പായകൾ, ഔഷധങ്ങൾ, ആഭരണങ്ങൾ എന്നിവ വർ നിർമ്മിക്കുന്നു. കുഞ്ഞുങ്ങളുടെ പരിപാലകരും പ്രാധമികാദ്ധ്യാപകരും സ്ത്രീകളാണ്. 

## See also
* Public holidays in the Federated States of Micronesia
* Music of the Federated States of Micronesia
* Human trafficking in the Federated States of Micronesia
* Japanese settlement in the Federated States of Micronesia
* Japanese settlement in Micronesia

## References

വർഗ്ഗം:സ്ത്രീത്വം രാജ്യം തിരിച്ച്
ക്രൊയേഷ്യയിലെ സ്ത്രീകൾ

**ക്രൊയേഷ്യയിലെ സ്ത്രീകൾ** ജനസ്മഖ്യയിൽ പകുതിയുണ്ട്. അവർ പുരുഷന്മാർക്കു തുല്യരാണ്.
## ജനസംഖ്യാക്കണക്ക്
2011ലെ സെൻസസ് അനുസരിച്ച് 2,218,554 സ്ത്രീകൾ ക്രൊയേഷ്യയിലുണ്ട്. 4,284,889 ആണ് ക്രൊയേഷ്യയിലെ ആകെ ജനസംഖ്യ.

ലിംഗാനുപാതം: ജനന സമയം മുതൽ 14 വയസ്സുവരെ, ഒരു സ്ത്രീയ്ക്ക് 1.06 പുരുഷന്മാർ ആണ്. 15നും 64നും ഇടയിൽ ഈ അനുപാതം, ഒരു സ്ത്രീയ്ക്ക് 0.64 പുരുഷന്മാർ മാത്രമാവും. പൊതുവേ, ആകെ ജനസംഖ്യയ്ക്ക്, 0.93 പുരുഷന്മാർ ആകുന്നു. ക്രൊയേഷ്യയിലെ സ്ത്രീകളുടെ ആയുർദൈർഘ്യം 80.1 ആകുന്നു  (2012). 

2009ൽ 44,577 കുഞ്ഞുങ്ങൾ ജനിച്ചു. അതിൽ, 22,877 ആൺകുഞ്ഞുങ്ങളും  21,700 പെൺകുഞ്ഞുങ്ങളുമായിരുന്നു. എല്ലാ ഈ ജനനങ്ങളും വൈദ്യശാസ്ത്രസൗകര്യങ്ങളോടെയാണു നടന്നത്. എന്നാൽ, 34 എണ്ണം, അല്ലാതെയുള്ളിടത്താണ് നടന്നത്. 38,809 കുഞ്ഞുങ്ങൾ വിവാഹശേഷം ജനിച്ചു. അമ്മയ്ക്ക് ആദ്യകുഞ്ഞു ജനിച്ച വയസ്സു ശരാശരി 27 വയസ്സും 5 മാസവുമാണ്. 

2014ൽ 1034200 ആളുകൾക്ക് തൊഴിലുണ്ട്. അതിൽ, 46% സ്ത്രീകളാണ്. 

2013ൽ മരിച്ച സ്ത്രീകളുടെ മരണകാരണം, 54.3%നു രക്തപര്യയന വ്യവസ്ഥയ്ക്കുള്ള കുഴപ്പം കാരണമാണ്. 23.6% ട്യൂമർ മൂലമാണ് മരണമടഞ്ഞത്. 4.3%പേർ മുറിവുകൾ, വിഷം, മറ്റു പുറമേയുള്ള കാരണങ്ങൾ എന്നിവ കൊണ്ട് മരിച്ചു. ശ്വാസകോശസംബന്ധിയായ രോഗങ്ങൾമൂലം മരിച്ചവർ 3.5% ആണ്. 3.3% പേർ, ദഹനവ്യവസ്ഥയ്ക്കുണ്ടാവുന്ന രോഗമായിരുന്നു മരണകാരണം. 2.8% പേർ മരിച്ചത്, അന്തസ്രാവീഗ്രന്ഥിയുടെ തകരാർ മൂലമോ മെറ്റബോളിക്കോ പോഷണസംബന്ധമായ അസുഖങ്ങൾ മൂലമോ ആകാം.
## ക്രൊയേഷ്യയിലെ പ്രധാന സ്ത്രീകൾ
ക്രൊയേഷ്യയുടെ ചരിത്രം പരിശോധിച്ചാൽ അനേകം മഹാന്മാരായ സ്ത്രീകളെ കണ്ടെത്താനാകും. 

## അവലംബം

വർഗ്ഗം:സ്ത്രീത്വം രാജ്യം തിരിച്ച്
ജുമാന ബിൻത് അലി താലിബ്

പ്രവാചകൻ മുഹമ്മദ് നബിയുടെ കസിനും സ്വഹാബി വനിതയുമായിരുന്നു ജുമാന ബിൻത് അലീ താലിബ്().

പ്രവാചകൻ മുഹമ്മദ് നബിയുടെ അമ്മാവനായ അബൂതാലിബിൻറെയും ഫാത്തിമ ബിൻത് അസദിൻറെയും മകളാണ് ജുമാന. അവളുടെ കസിനായ അബു സുഫിയാൻ ഇബിനു അൽ ഹരിത് എന്നവരെയാണ് വിവാഹം ചെയ്തത്. ഈ ബന്ധത്തിലുണ്ടായ മകനാണ് ജാഫർ.

അബു സുഫിയാൻ ദീർഘകാലം ഇസ്ലാമിൻറെ ശുത്രുവായിരുന്നു.. 630 ൽ ഇസ്ലാമിലേക്ക് മതം മാറാനുള്ള തൻറെ ആഗ്രഹം അദ്ദേഹം ജുമാനയോട് അറിയിച്ചു. ജുമാനയും ആ ആഗ്രഹത്തെ പിന്തുണക്കുന്ന വിധമാണ് സംസാരിച്ചത്. വിദേശികളും ബദൂനികളും മുസ്ലിമായി. താങ്കളെന്നോ മുഹമ്മദിൻറെ അടുത്തയാളാകേണ്ടതായിരുന്നു എന്ന ആഗ്രഹമാണ് ജുമാന പ്രകടിപ്പിച്ചത്.അവസാനം അബുസുഫിയാൻറെ കൂടെ മുഹമ്മദിനെ കാണാൻ ജുമാനയും പോയിരുന്നു.അൽ- അബവാ എന്ന സ്ഥലതേക്കാണ് പോയത് . എന്നാൽ മുഹമ്മദ് അവരെ കാണാൻ വിസമ്മതിച്ചു. എന്നാൽ ഹുനൈൻ യുദ്ധ ശേഷമാണ് അബീ സുഫിയാൻ മുസ്ലിമായത്..

## അവലംബം

വർഗ്ഗം:അറബികൾ
വർഗ്ഗം:സ്വഹാബി സ്ത്രീകൾ
സോഫിയ ഗ്രിഗറി ട്രൂഡോ

സോഫിയ ഗ്രിഗറി ട്രൂഡോ (ഫ്രഞ്ച് ഉച്ചാരണം : [sɔfi gʁegwaʁ]; ജനനം ഏപ്രിൽl 24, 1975), കനേഡിയൻ പ്രധാനമന്ത്രിയായ ജസ്റ്റിൻ ട്രൂഡോയടെ പത്നിയാണ്.  അവർ സോഫി ഗ്രിഗറി എന്ന പേരിലും അറിയപ്പെടുന്നു. അവർ ഒരു കനേഡിയൻ ടെലിവിഷൻ അവതാരികയും ചാരിറ്റി പ്രവർത്തനങ്ങൾക്ക് മേൽനോട്ടം വഹിക്കുകയും പൊതുപരിപാടികളിൽ സ്ത്രീവിഷയങ്ങളെക്കുറിച്ചു സംസാരിക്കുകയും ചെയ്യാറുണ്ട്.

## ആദ്യകാലജീവിതം, വിദ്യാഭ്യാസം എന്നിവ
1975 ഏപ്രിൽ 24 ന് ക്യൂബക്കിലെ മോൺട്രിയലിൽ,  ഒരു ഓഹരി ദല്ലാളായ ജീൻ ഗ്രിഗറിയുടെയും ഫ്രഞ്ച്-കനേഡിയൻ നഴ്സായ എസ്റ്റെല്ലെ ബ്ലെയിസിന്റെയും ഏകമകളായിട്ടാണ് സോഫിയ ജനിച്ചത്.  സോഫിയയ്ക്ക് 4 വയസ് പ്രായമുള്ളപ്പോൾ,  നഗരത്തിന്റെ വടക്കു ഭാഗത്തുള്ള സെയിന്റെ-അഡെലെയിൽ  ജീവിച്ചിരുന്ന കുടുംബം ക്രമേണ മോൺട്രിയലിലേയ്ക്കു മാറിത്താമസിച്ചു. മോൺട്രിയൽ നഗരപ്രാന്തമായ മൌണ്ട് റോയലിൽ വളർന്ന സോഫിയ, പ്രധാനമന്ത്രി പിയർ ട്രൂഡോയുടെ ഇളയമകനായ  മൈക്കേൾ ട്രൂഡോയുടെ ബാല്യകാലസുഹൃത്തും സഹപാഠിയുമായിരുന്നു. മൈക്കേൾ ട്രൂഡോയുടെ സഹോദനായിരുന്നു സോഫിയയുടെ ഭാവിവരൻ ജസ്റ്റിൻ ട്രൂഡോ.

## അവലംബം

വർഗ്ഗം:1975-ൽ ജനിച്ചവർ
മോന ചന്ദ്രാവതി ഗുപ്ത

മ്യാൻമറിയിൽ ജനിച്ച ഇന്ത്യൻ സ്വദേശിയായ സാമൂഹ്യ പ്രവർത്തകയും വിദ്യാഭ്യാസ പ്രവർത്തകയുമായിരുന്നു മോന ചന്ദ്രാവതി ഗുപ്ത (1896 - 1984).   നാരി സേവാ സമിതി എന്ന സ്ത്രീകൾക്കായുള്ള സന്നദ്ധ സംഘടന രൂപീകരിച്ചു.

## ജീവിതരേഖ
മ്യാൻമർ തലസ്ഥാനമായ റംഗൂണിൽ 20 ഒക്ടോബർ 1896 ന് ജനിച്ചു.  കൊൽക്കത്തയിലെ ഡയീഷ്യൻ കോളേജിൽ നിന്ന് ബിരുദം നേടി. ലക്നോവിലെ സർക്കാർ വിമൻസ് കോളേജിലെ പ്രിൻസിപ്പലായും സ്ത്രീ വിദ്യാഭ്യാസത്തിനുള്ള സർകലാശാലാ പരിശോധന കമ്മിറ്റിയിലെ അംഗമായിരുന്നു.

1930 ൽ സ്ത്രീ ഉന്നമനത്തിനായി സേനാന പാർക്ക് ലീഗ്, വിമൻസ് സോഷ്യൽ സർവീസ് ലീഗ്, വിമൻസ് അക്കാദമി  എന്നീ സംഘടനകളാരംഭിച്ചു. വിമൻസ് അക്കാദമി, സ്വാതന്ത്ര്യാനന്തരം  വിമൻസ് സോഷ്യൽ സർവീസ് ലീഗുമായി ചേർന്ന് നാരി സേവാ സമിതിയായി. നാരി സേവാ സമിതിയുടെ കീഴിൽ ഇപ്പോൾ നാലു വിദ്യാഭ്യാസ സ്ഥാപനങ്ങളും സ്ത്രീകൾക്കായുള്ള രണ്ട് തൊഴിൽ കേന്ദ്രങ്ങളും മൂന്ന് സ്ത്രീ ക്ഷേമ കേന്ദ്രങ്ങളും ഒരു സാംസ്കാരിക കേന്ദ്രവും ആരോഗ്യ പരിപാലന കേന്ദ്രവും പ്രവർത്തിക്കുന്നു.

ഉത്തർപ്രദേശ് ലെജ്സ്ലേറ്റീവ് കൗൺസിൽ അംഗമായിരുന്നു. കൈസർ -ഇ-ഹിന്ദ് പുരസ്കാരം ബ്രിട്ടീഷ് സർക്കാരിൽ നിന്ന് ലഭിച്ചിട്ടുണ്ട്(1939)  1965 ൽ പത്മശ്രീ പുരസ്കാരം ലഭിച്ചു.

## അവലംബം

വർഗ്ഗം:1896-ൽ ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:വിദ്യാഭ്യാസപ്രവർത്തകർ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
ശരൺ റാണി

ഹിന്ദുസ്ഥാനി സംഗീതജ്ഞയും ഉപകരണ സംഗീത വിദഗ്ദ്ധയുമായിരുന്നു **ശരൺറാണി**  (9 ഏപ്രിൽ 1929&nbsp;– 8 ഏപ്രിൽ 2008). സരോദ്‌ എന്ന സംഗീത ഉപകരണത്തിൽ ഇന്ത്യയിൽ ആദ്യമായി വൈദഗ്‌ധ്യം നേടിയ സ്ത്രീയായതിനാൽ "സരോദ്‌ റാണി" എന്നാണ്‌ അവർ അറിയപ്പെട്ടിരുന്നത്‌. സരോദ് വാദനത്തിൽ ഏറെ പ്രശസ്തയായിരുന്നു.

ശരൺ ലക്ഷ്മിയുടെ സ്വകാര്യ ശേഖരത്തിലെ 370 ലധികം വരുന്ന സംഗീത ഉപകരണങ്ങളുടെ ശേഖരം ഇപ്പോൾ ദൽഹിയിലെ ദേശീയ മ്യൂസിയത്തിൽ "ശരൺ റാണി ബാക്ൿലിവാൾ ഗ്യാലറി" യായി സംരക്ഷിച്ചിരിക്കുന്നു. പതിമൂന്നും പതിനഞ്ചും നൂറ്റാണ്ടുകളിലെ സംഗീത ഉപകരണങ്ങൾ വരെ ഈ ശേഖരത്തിലുണ്ട്.

## ജീവിതരേഖ
പഴയ ഡൽഹിയിൽ ജനിച്ചു. ഉസ്താദ് അലാവുദ്ദീൻ ഖാൻ, ഉസ്താദ് അലി അക്ബർ ഖാൻ എന്നിവരുടെ ശിഷ്യയായിരുന്നു.  കഥക്, മണിപ്പൂരി നൃത്ത രൂപങ്ങളിലും പരിശീലനം നേടി. ദ ഡിവൈൻ സരോദ് : ഇറ്റ്‌സ് ഒറിജിൻ, അൻറിക്വിറ്റി ആൻറ് ഡെവലപ്‌മെൻറ് ഇൻ ഇന്ത്യ സിൻസ് ബി.സി സെക്കൻഡ് സെഞ്ച്വറി എന്നീ പുസ്തകങ്ങളുടെ രചയിതാവുമാണ്. 

വ്യാപാരിയായ സുൽത്താൻ സിംഗ് ബക്ലിവാളാണ് ഭർത്താവ്. ഏകമകൾ രാധിക. 

അർബുദരോധം ബാധിച്ച് ഏറെക്കാലമായി ചികിത്സയിലായിരുന്നു. എൺപത് വയസിൽ അന്തരിച്ചു.

## സംഗീത ജീവിതം
1930 മുതൽ സരോദ് കച്ചേരികൾ അവതരിപ്പിച്ചു തുടങ്ങി.  ശരൺ ആകാശവാണിയിലും കച്ചേരി വേദികളിലുമായി ഏഴു പതിറ്റാണ്ടുകളോളം സജീവമായിരുന്നു. നിരവധി വിദേശ രാജ്യങ്ങളിൽ പര്യടനം നടത്തി. വിദേശത്തു ഹിന്ദുസഥാനി  സംഗീതത്തെ പരിചയപ്പെടുത്തുന്നതിൽ പ്രധാന പങ്ക് വഹിച്ചു. യുനെസ്കോക്കു വേണ്ടി റിക്കോർഡ് ചെയ്യപ്പെട്ട ആദ്യകാല സംഗീതജജ്ഞരിലൊരാളാണ്. അമേരിക്കയിലെയും ഫ്രാൻസിലെയും റിക്കോർഡ് കമ്പനികളുമായി സഹകരിച്ച് നിരവധി റിക്കോർഡുകൾ പുറത്തിറക്കി.  വിദേശരാജ്യങ്ങളിലെ സംഗീത കമ്പനികൾക്ക് വേണ്ടി പാടിയ ആദ്യ ഇന്ത്യക്കാരിലൊരാളാണ് ശരൺ റാണി. 

## പുരസ്കാരങ്ങൾ
സരോദ് എന്ന സംഗീത ഉപകരണത്തിൽ അതിവിദഗ്ദ്ധയായിരുന്നു. സരോദിനെക്കുറിച്ച് പുസ്തകങ്ങൾ എഴുതിയിട്ടുണ്ട്. പത്മഭൂഷൺ, സംഗീത നാടക അക്കാദമി പുരസ്കാരം‌, രാജീവ്‌ ഗാന്ധി നാഷണൽ എക്‌സലൻസ്‌ അവാർഡ്‌, ഡൽഹി സർക്കാരിന്റെ സാഹിത്യ കലാപരിഷത്‌ പുരസ്കാരം തുടങ്ങി ഒട്ടേറെ പുരസ്‌ക്കാരങ്ങൾ നേടിയിട്ടുണ്ട്‌. 
* വിഷ്ണു ദിഗംബർ പരിതോഷിക് (1953)
* പത്മശ്രീ  (1968) 
* സംഗീത നാടക അക്കാദമി അവാർഡ്(1986) 
* പത്മഭൂഷൺ (2000)

## അവലംബം

## പുറം കണ്ണികൾ
* Sharan Rani - Tribute to a Maestro from the ITC Sangeet Research Academy
വർഗ്ഗം:1929-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
ചതുപ്പു മുളവാലൻ

പാൽത്തുമ്പി കുടുംബത്തിൽ ഉള്ള വളരെ അപൂർവമായ ഒരു മുളവാലൻ സൂചിത്തുമ്പിയാണ് **ചതുപ്പു മുളവാലൻ** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

കർണാടകത്തിലും വടക്കൻ കേരളത്തിലുമുള്ള മിറിസ്റ്റിക്ക ചതുപ്പുകളിൽ മാത്രമാണ് ഈ തുമ്പിയെ മുഖ്യമായും കണ്ടെത്തിയിട്ടുള്ളത്.  ചെറിയ കൂട്ടങ്ങളായിട്ടാണ് ഈ തുമ്പിയെ കാണുന്നത്. മറ്റു മുളവാലൻ തുമ്പികളിൽനിന്നും വ്യത്യസ്തമായി കുറച്ച്‌ ഉയരത്തിലുള്ള മരക്കൊമ്പുകലിലാണ് ഇവ ഇരിക്കാറ്. ഇവ കാട്ടുമുളവാലൻ തുമ്പിയെക്കാൾ വലുതും ഇരുണ്ട ചിറകോടു കൂടിയതുമാണ്. ഉദരത്തിന്റെ എഴാം ഖണ്‌ഡത്തിന്റെ പകുതിമുതൽ നീലനിറമാണ്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഷാരോൺ ഷിൻ

**ഷാരോൺ ഷിൻ** ഒരു അമേരിക്കൻ നോവലിസ്റ്റാണ്**.** കല്പിത കഥകൾ, സയൻസ്, ഫിക്ഷൻ, റൊമാൻസ് എന്നവ യോജിപ്പിച്ച വിഷയങ്ങളാണ് അവർ കൈകാര്യം ചെയ്യാറുള്ളത്. ഏകദേശം ഒരു ഡസനിലധികം നോവലുകൾ മുതിർന്നവർക്കും ചെറുപ്പക്കാരായ വാനയനക്കാർക്കും വേണ്ടി അവരുടേതായി ഇറങ്ങിയിട്ടുണ്ട്. മിസൌറിയലെ സെൻറ് ലൂയിസിൽ പത്രപ്രവർത്തകയായി ജോലി ചെയ്യുന്നു. നോർത്ത്‍വെസ്റ്റേൺ യൂണിവേഴ്സിറ്റിയിൽനിന്ന് ബിരുദമെടുത്തിട്ടുണ്ട്.
കിർഗിസ്താനിലെ സ്ത്രീകൾ

**കിർഗിസ്താനിലെ സ്ത്രീകൾ** പാരമ്പര്യമായി അവർക്കു ലഭ്യമായ റോൾ കൈകാര്യം ചെയ്യുന്നുണ്ട്. നാടോടിസംസ്കാരമുള്ള കിർഗിസ്താനിൽ സ്ത്രീകൾക്ക് കുടുംബത്തിന്റെ കൂട്ടുത്തരവാദം ഏറ്റെടുക്കേണ്ടിവരുന്നു. ആ കുടുംബത്തിലെ തൊഴിലുകളെല്ലാം പുരുഷന്മാർക്കൊപ്പം ചെയ്യേണ്ടതുണ്ട്. സാധാരണ കുറ്റുംബങ്ങളിൽ, സ്ത്രീകൾക്ക് പുരുഷന്മാരുടെ അതേ സ്ഥാനം ലഭിച്ചിട്ടുണ്ട്. അവരുടെ നാടോടിക്കഥകളിലൊന്നിൽ ജാനിൽ മിർസ എന്ന യുവതി തങ്ങളുടെ ഗോത്രത്തെ പുരുഷന്മാരുടെ സഹായമില്ലാതെ സ്വതന്ത്രമാക്കുന്നതായി പറയപ്പെടുന്നു.

## ഗാലറി

File:Kyrgyz_girl_Tash_Rabat.jpg|Girl near Tash Rabat, Naryn Province
File:A_student_with_the_Mukash_Abdraev_National_School_of_Music_student_plays_the_piano_during_a_concert,_April_4,_2013,_at_the_Transit_Center_at_Manas,_Kyrgyzstan_130404-F-KZ210-094.jpg|A female student
File:We_bought_some_fermented_mares_milk_(3968061703).jpg|Women and children eating in Suusamyr Valley
File:Organic_farmer_Kyrgyzstan_Helvetas.JPG|A woman working on an organic farm


## അവലംബം

വർഗ്ഗം:സ്ത്രീത്വം രാജ്യം തിരിച്ച്
എലെൻ വാൻ മേരിസ്

നെതർലന്റ്സിൽ നിന്നുള്ള ഒരു മുൻ വനിതാ ബോഡിബിൽഡർ ആണ് **എലെൻ വാൻ മേരിസ്**. 1989 ൽ ഇവർ പ്രൊഫഷണൽ വനിതാ ബോഡിബിൽഡിങ്ങിൽ നിന്നും വിരമിച്ചു .

## മത്സരങ്ങൾ
ആറു തവണ ഒളിമ്പിയ മത്സരങ്ങളിൽ പങ്കെടുത്തിട്ടുള്ള ഇവരുടെ മികച്ച പ്രകടനം 1987 ൽ രണ്ടാം സ്ഥാനം നേടിയതും , 1986 ൽ മൂന്നാം സ്ഥാനം കൈവരിച്ചതും ആണ് .

*1982 Randstad Championships - 3rd
*1982 Grand Prix, Netherlands - 5th
*1982 Dutch Championships - 2nd
*1982 European Grand Prix - 2nd
*1983 Grand Prix, Brussels - 3rd
*1983 Grand Prix, Netherlands - 1st
*1983 European Championships - 4th
*1984 European Championships - 3rd
*1984 Dutch Nationals - 1st
*1984 Women's World Amateurs - 1st (LW)
*1984 IFBB Ms. Olympia - 9th
*1985 IFBB Ms. Olympia - 7th
*1986 IFBB Ms. Olympia - 3rd
*1987 IFBB Ms. Olympia - 2nd
*1988 IFBB Ms. Olympia - 5th
*1989 IFBB Ms. Olympia - 5th

## അവലംബം

*McGough, Peter, Joe Roark, and Steve Wennerstrom, "Joe Weider's Bodybuilding Hall of Fame Inductees for the Year 2004", *[[Flex (magazine)|Flex]]*, January, 2004
*Roark, Joe, "Featuring 2004 Hall of Fame Inductee: Ellen Van Maris", *[[Flex (magazine)|Flex]]*, August, 2004

## പുറത്തേക്കുള്ള കണ്ണികൾ
*IFBB Hall of Fame profile 
*Ellen van Maris articles

## ഇതും കാണുക
വർഗ്ഗം:വനിതാ ബോഡിബിൽഡിങ്ങ്
വർഗ്ഗം:1957-ൽ ജനിച്ചവർ
സലേർണോയിലെ ട്രോട്ട

**സലേർണോയിലെ ട്രോട്ട** (**ട്രോക്ട** എന്നും പറയും) പന്ത്രണ്ടാം നൂറ്റാണ്ടിൽ ഇറ്റലിയിലെ തീരദേശപട്ടണമായ ട്രോട്ടായിൽ ജീവിച്ചിരുന്ന വൈദ്യശാസ്ത്രജ്ഞയും വൈദ്യശാസ്ത്രത്തെപ്പറ്റി എഴുതുന്ന എഴുത്തുകാരിയും ആയിരുന്നു. പന്ത്രണ്ടും പതിമൂന്നും നൂറ്റാണ്ടുകളിൽ അവരുടെ പരശസ്തി ഇറ്റലി കടന്ന് ഫ്രാൻസിലും ഇംഗ്ലണ്ടിലും വരെയെത്തി. ഇടനേരത്ത് അവരുടെ കൃതികൾ വിസ്മൃതിയിലാണ്ടുപൊയിരുന്നെങ്കിലും ഇരുപതാം നൂറ്റാണ്ടിന്റെ അവസാനകാലഘട്ടത്തിൽ വീണ്ടും കണ്ടെത്തുകയും അങ്ങനെ ഈ നൂറ്റാണ്ടിൽ അവർ ശ്രദ്ധിക്കപ്പെടുകയുംചെയ്തു. 
## ട്രോട്ടയെ ട്രോട്ടുലയുമായി വേർതിരിക്കുന്നു
ട്രോറ്റുല എന്ന ട്രോട്ടയുടെ പുസ്തകം മൂന്നു വ്യത്യസ്ത എഴുത്തുകാർ എഴുതിയതാണ്. ആ അർഥത്തിൽ ട്രോട്ടുല എന്ന പെർനൽകി. എന്നാൽ ഇത് അതെഴുതിയ ആളുടെ പേരാണേന്ന് തെറ്റിഗ്രഹിച്ചു. 
## ട്രോട്ടയുടെ ജീവിതവും പ്രവർത്തനങ്ങളും

### പ്രാക്റ്റിക്ക സെക്കന്റം ട്രോട്ടം
### ഡി ക്യൂറിസ് മുലിയേറം

## ട്രോട്ടയുടെ പ്രശസ്തിയും മദ്ധ്യകാലഘട്ടത്തിലെ അവരുടെ എഴുത്തിന്റെ വിധിയും
## ഇരുപതും ഇരുപത്തിഒന്നാം നൂറ്റാണ്ടിലെ ട്രോട്ടയെ വീണ്ടും കണ്ടെത്തൽ
## ഇതും കാണൂ
## അവലംബം

വർഗ്ഗം:വനിതാ ഭിഷഗ്വരർ
വർഗ്ഗം:മദ്ധ്യകാലം
ബഹിരാകാശത്തിലെത്തിയ സ്ത്രീകൾ

കാർമാൻ അതിരിനു മുകളിലേയ്ക്കു സഞ്ചരിച്ച സ്ത്രീകളെപ്പറ്റിയാണീ ലേഖനം. ബഹിരാകാശത്തിലേയ്ക്ക് തെർമോസ്പിയർ വഴി സഞ്ചരിക്കുന്നതും ഇതിൽപ്പെടും. എങ്കിലും, 2016 ഡിസംബർ വരെ താഴ്ന്ന ഭൂഭ്രമണപഥത്തിനപ്പുറത്തേയ്ക്ക് ഒരു സ്ത്രീയും സഞ്ചരിച്ചിട്ടില്ല. 

അനേകം രാജ്യങ്ങളിലെ സ്ത്രീകൾ ബഹിരാകാശത്ത് ജോലിചെയ്തിട്ടുണ്ട്. 1963ലാണ് സോവിയറ്റ് ബഹിരാകാശസഞ്ചാരിയായ വലന്റീന തെരഷ്‌കോവ ആദ്യമായി ബഹിരാകാശത്തെത്തിയത്. അതിനുശേഷം ബഹിരാകാശപര്യവേഷണങ്ങളിൽ സ്ത്രികളെ കുറേക്കാലത്തേയ്ക്ക്, ഉൾപ്പെടുത്താൻ കഴിഞ്ഞില്ല. 1980കളിൽ ആണിതിനു മാറ്റം വന്നത്. ബഹിരാകാശത്തെത്തിയ സ്ത്രീകളിൽ ഏറ്റവും കൂടുതലാളുകൾ യു എസിൽ നിന്നുമാണ്. സ്പെസ് ഷട്ടിലിൽ ആണ് സ്ത്രീകളായ ഏറ്റവും കൂടുതൽ യു എസ് ആസ്ട്രോനട്ടുകൾ പോയത്. മൂന്നു രാജ്യങ്ങളാണ് ബഹിരാകാശത്തേയ്ക്കു സ്ത്രീകളെ അയയ്ക്കാനുള്ള ബഹിരാകാശപദ്ധതി സജീവമായി നിലനിർത്തുന്നത്. ചൈന, റഷ്യ, അമേരിക്കൻ ഐക്യനാടുകൾ എന്നിവയാണവ. ഇതിനുപുറമേ, കാനഡ, ഫ്രാൻസ്, ഇന്ത്യ, ഇറാൻ, ഇറ്റലി, ജപ്പാൻ, തെക്കൻ കൊറിയ, യുണൈറ്റഡ് കിങ്ഡം എന്നീ രാജ്യങ്ങളിലെ സ്ത്രീകൾ മറ്റു രാജ്യങ്ങളുടെ ബഹിരാകാശവാഹനങ്ങളിൽ ബഹിരാകാസത്തു പോയിട്ടുണ്ട്.
## സ്പേസ് പ്രോഗ്രാമിലെ സ്ത്രീകൾ

## ഇതും കാണൂ

*List of female astronauts
*List of space travelers by nationality
*Sex in space
*Maximum Absorbency Garment (NASA garment to help contain bodily emissions during spaceflight for men and women)
*Mercury 13
*List of women astronomers
*Women in science
*List of female explorers and travelers

## അവലംബം

വർഗ്ഗം:ബഹിരാകാശസഞ്ചാരികൾ
മൊറൊക്കോയിലെ സ്ത്രീകൾ

**മൊറൊക്കോയിലെ സ്ത്രീകൾ** മൊറോക്കോയിൽ ജനിച്ചവരോ അവിടെ ജീവിക്കുന്നവരോ ആകാം.  അവരുടെ ചരിത്രം ഇസ്ലാമിന്റെ വരവിനുമുമ്പ് ഇസ്ലാമിന്റെ വരവിന്റെ സമയത്ത് അതിനുശേഷം എന്നു മൂന്നായി തരംതിരിക്കാം. 622-ൽ ഇസ്ലാം മതം മൊറോക്കോയിലെത്തി. മുസ്ലിം മതത്തിൻകീഴിൽ അവിടത്തെ സ്ത്രീകൾക്ക് മൂന്നു അടിസ്ഥാന അവകാശങ്ങൾ ലഭിച്ചു. ജീവിക്കാനുള്ള അവകാശം, മാതാവായി എല്ലാവരാലും ബഹുമാനിക്കാനുള്ള അവകാശം, തന്റെ സ്വന്തം ജോലികൾ ചെയ്തു ജീവിക്കുവാനുള്ള അവകാശം. 1940കൾ മുതൽ ഫ്രാൻസിന്റെ കീഴിൽനിന്നും സ്വാതന്ത്ര്യം പ്രാപിക്കുന്നതുവരെ മൊറൊക്കൻ സ്ത്രീകൾ തങ്ങളുടെ അടഞ്ഞ കുടുംബങ്ങളിൽ താമസിച്ചു. വീട്ടിൽനിന്നും പുറത്തുപോകണമെങ്കിൽ പുരുഷന്മാരുടെ അനുവാദം വേണമായിരുന്നു. ഇതിനുപുറമെ, ആ കാലത്ത്, വിവാഹമോചനം നേടിയ സ്ത്രീകളേക്കാൾ വിവാഹിതരായ സ്ത്രീകളെ കൂടുതൽ നന്നായി പരിഗണിച്ചു. 

## ഇതും കാണൂ
* *[[Femmes du Maroc]]*, a monthly Moroccan women's magazine

## അവലംബം

വർഗ്ഗം:സ്ത്രീത്വം രാജ്യം തിരിച്ച്
നദേഷ്ദ സുസ്‌ലോവ

റഷ്യയിലെ ആദ്യ വനിതാ ഫിസിഷ്യൻ ആയിരുന്നു ആയിരുന്നു **ഡോക്ടർ നദേഷ്ദ പ്രൊക്കോഫ്‌യേവ്ന സുസ്‌ലോവ** (Russian: Надежда Прокофьевна Суслова; 1 September 1843 – 20 April 1918). റഷ്യയിലെ നിസ്നി നൊവ്‌ഗൊറോദ് എന്ന സ്ഥലത്ത് അവർ ഒരു ഗൈനക്കോളജിസ്റ്റ് ആയി ജോലിചെയ്തു. അനേകം ജീവകാരുണ്യപ്രവർത്തനങ്ങളിൽ ഏർപ്പെട്ടിരുന്നു.

## വ്യക്തിജീവിതം
ഏപ്രിൽ 16, 1868ൽ, സുസ്‌ലോവ തന്റെ ആദ്യ ഭർത്താവിനെ വിവാഹംകഴിച്ചു., ഫ്രീഡ്‌രീഷ് എരീസ്മാൻ, in വയന്ന, ഓസ്ട്രിയ. സൂറിച്ച് സർവ്വകലാശാലയിൽ അവർ ഒന്നിച്ചു പഠിക്കുമ്പോൾ ആണു കണ്ടുമുട്ടിയത്. പക്ഷെ അവർ  August 18, 1883ൽ വിവാഹ മോചനം നേടി. In 1885ൽ, സുസ്‌ലോവ, അലെക്സാണ്ടർ ഗൊലുബെവിനെ വിവാഹം കഴിച്ചു., അദ്ദേഹം ഒരു ചരിത്രാദ്ധ്യാപകനും ശരീരശാസ്ത്രജ്ഞനുമായിരുന്നു.

## അവലംബം
ചേതൻ ലാൽ

2017 ലെ മികച്ച ബാല നടനുള്ള സംസ്ഥാന ചലച്ചിത്ര പുരസ്കാരം നേടിയ താരമാണ് **ചേതൻ ലാൽ**. ബ്ളാക്ക് ഫോറസ്റ്റ്, എബിസിഡി, ബാച്ച്ലർ പാർടി, വിക്രമാദിത്യൻ, അഞ്ചു സുന്ദരികൾ, ചാർളി, ഒപ്പം തുടങ്ങിയ ഇരുപതോളം സിനിമകളിൽ അഭിനയിച്ചു. ഗപ്പിയിലെ അഭിനയത്തിനാണ് പുരസ്കാരം ലഭിച്ചത്. 
## ജീവിതരേഖ
എറണാകുളം എടവനക്കാട് സ്വദേശിയായ ചേതൻ ജയലാലിന്റെയും മനുജയുടെയും മകനാണ്.  എസ്.ഡി.പി.വൈ.കെ.പി.എം. ഹൈസ്ക്കൂളിലെ പത്താം ക്ളാസ് വിദ്യാർഥിയാണ്.  ബാച്ച്ലർ പാർടി എന്ന സിനിമയിലാണ് ആദ്യം വേഷമിടുന്നത്. ഏഴുവർഷം മുമ്പ് പത്താം വയസ്സിൽ. നിരവധി ഡോക്യുമെന്ററികളിലും അഭിനയിച്ചു. ഹ്രസ്വചിത്രത്തിലെ അഭിനയത്തിന് ലോഹിതദാസ് ഫൌണ്ടേഷന്റെ മികച്ച നടനുള്ള അവാർഡും ചേമ്പർ ഓഫ് കോമേഴ്സിന്റെ പുരസ്കാരവും പി ജെ ആന്റണി ഫൌണ്ടഷൻ പുരസ്കാരവും ഷാർജ ഫിലിം ഫെസ്റ്റിവൽ അവാർഡും ലഭിച്ചിട്ടുണ്ട്.
## സിനിമകൾ
* ബ്ളാക്ക് ഫോറസ്റ്റ് 
*എബിസിഡി 
* ബാച്ച്ലർ പാർടി 
* വിക്രമാദിത്യൻ 
* അഞ്ചു സുന്ദരികൾ 
* ചാർളി  
* ഒപ്പം 
* ഗപ്പി
## പുരസ്കാരങ്ങൾ
* നാഷണൽ ഷോർട്ട്ഫിലിം ഫെസ്റ്റിവലിൽ മികച്ച നടനുള്ള അവാർഡ് 
* മികച്ച ബാല നടനുള്ള സംസ്ഥാന ചലച്ചിത്ര പുരസ്കാരം
## അവലംബം


വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
അന്ന മാർട്ടിനോവ് സറീന

എണ്ണച്ചായം മാദ്ധ്യമമാക്കി ചിത്രരചന നിർവ്വഹിച്ചിരുന്ന ഒരു ബെൽജിയൻ ചിത്രകാരിയായിരുന്നു **അന്ന മാർട്ടിനോവ് സറീന**. 1907 സെപ്റ്റംബർ 17 നായിരുന്നു ജനനം.

## ജീവിതരേഖ
1907-ൽ ലാത്വിയയിലെ റിഗയിലാണ്  സറീന ജനിച്ചത്. 1928 മുതൽ 1935 വരെയുള്ളകാലത്ത് സറീന ലാത്വിയൻ അക്കാഡമി ഓഫ്‍ ആർട്സിൽ ചേർന്നു പഠിച്ചിക്കുകയും അവിടെനിന്ന് ഡിപ്ലോമ കരസ്ഥമാക്കുകയും ചെയ്തു. അതിനു ശേഷം ആൻറ്‍വെർപ്പിലേയ്ക്കു പോയി. 1972 വരെ ആൻറ്‍വെർപ്പിലെ റോയൽ അക്കാദമി ഓഫ് ഫൈൻ ആർട്സിൽ ഒരു പ്രൊഫസർ ആയി ജോലി ചെയ്തിരുന്നു. 1984 ൽ ബെൽജിയത്തിലെ ആൻറ്‍വെർപ്പിൽ വച്ചാണ് സറീന മരണമടഞ്ഞത്. 

## അവലംബം

വർഗ്ഗം:ചിത്രകാരികൾ
ഹിവ കൂമൻസ്

**ഹിവ കൂമൻസ്** ഒരു ബെൽജിയൻ ചിത്രകാരിയായിരുന്നു. ഒരു ചിത്രകാരനായ പിയർ ഒലിവർ ജോസഫ് കൂമൻസിൻറെയും (1816 മുതൽ 1889 വരെ) അഡലെയ്ഡ ലക്രോയിക്സിൻറെയും (1838 മുതൽ 1884 വരെ) മകളായി കൂമൻസ് ജനിച്ചത് പാരീസിലായിരുന്നു. അവരുടെ സഹോദരി ഡയാന കൂമൻസും സഹോദരൻ ഓസ്കാർ ജീൻ കൂമൻസും (1848-1884) ചിത്ര രചയിതാക്കളായിരുന്നു. അവർ പിതാവിനെയും സഹോദരിയെയും പോലെ വെസൂവിയസ് പൊട്ടിത്തെറിക്കുന്നതിനു മുമ്പുള്ള കാലത്ത് പോമ്പിയിൽ ജീവിച്ചിരുന്ന ആളുകളെ മോഡലുകളാക്കിയുള്ള റൊമാൻറിക് ചിത്രങ്ങളാണ് രചിച്ചിരുന്നത്. അതുപോലെ പുരാണകഥകളിയെ യുവതികളെയും ചിത്രീകരിച്ചിരുന്നു. 1939 ൽ ന്യൂയോർക്ക് നഗരത്തിൽവച്ചാണ് കൂമൻസ് അന്തരിച്ചത്.

## അവലംബം

വർഗ്ഗം:1939-ൽ മരിച്ചവർ
വർഗ്ഗം:1860-ൽ ജനിച്ചവർ
വർഗ്ഗം:ബെൽജിയൻ ചിത്രകാരന്മാർ
അഭയംതേടി

എം.ടി. വാസുദേവൻ നായർ കഥയും തിരക്കഥയും എഴുതി ഐ. വി. ശശി സംവിധാനം ചെയ്ത് 1986ൽ പുറത്തിറങ്ങിയ മലയാള ചലച്ചിത്രമാണ്***അഭയം തേടി***.  മോഹൻലാൽ, ശോഭന, തിലകൻ, കെ.പി.ഏ.സി.ലളിത, ജനാർദ്ദനൻ എന്നിവർ ഈ ചിത്രത്തിലെ പ്രധാനകഥാപാത്രങ്ങളാവുന്നു. ശ്യാം സംഗീതവിഭാഗം കൈകാര്യം ചെയ്യുന്നു.

## കഥാസാരം
അച്ഛന്റെ മരണശേഷം അമ്മയുടെ വഴിവിട്ട ജീവിതം സഹിക്കാതെ പിതാവിന്റെ തറവാട്ടിലേക്ക് തിരിച്ചെത്തുന്ന ഒരു പെൺകുട്ടിക്ക് അനുഭവിക്കേണ്ടിവരുന്ന ബുദ്ധിമുട്ടുകളാണ് ചിത്രത്തിന്റെ പ്രമേയം. അമ്മഭഗവതിയെ കുടിയിരുത്തിയ മച്ചകമുള്ള തറവാട്ടിലേക്ക് കയറിവരുന്ന ആംഗളോഇന്ത്യൻ പാരമ്പര്യമുള്ള മിറാൻഡയെ ആദ്യം പലരും എതിർത്തെങ്കിലും അവളുടെ സ്വഭാവശുദ്ധിയാൾ അവർ സ്വീകരിക്കുന്നു. പഴമയുടെ കെട്ടുപാടിൽ നിന്നും അഞ്ജതയിൽ നിന്നും അവരെ കരകയറാൻ സഹായിക്കുന്നു. പക്ഷേ അമ്മയും അവരുടെ പുതിയഭർത്താവും അവളെ ബോംബയിലേക്ക് കൊണ്ടുപോകാൻ നിർബന്ധിക്കുന്നു. നിസ്സഹായ ആയ അവൽ ജീവനൊടുക്കുന്നു.

## അഭിനേതാക്കൾ

*മോഹൻലാൽ- അപ്പു / അപ്പേട്ടൻ
*ശോഭന -മിറാന്റ / മീര
*തിലകൻ -മുത്തശ്ശൻ
*കെ.പി.ഏ.സി.ലളിത-ഭാർഗ്ഗവി
*അശോകൻ -അനിൽ
*രോഹിണി -വാസന്തി
*ബേബി അഞ്ജു
*ജനാർദ്ദനൻ
*കുതിരവട്ടം പപ്പു
*വൈ. വിജയ
*ശാന്തകുമാരി-പാറുക്കുട്ടി
*രാമചന്ദ്രൻ
*രവീന്ദ്രൻ
*സുകുമാരി -അമ്മാളു

## പാട്ടരങ്ങ്
എസ് രമേശൻ നായരുടെ വരികൾക്ക് ശ്യാം സംഗീതം നൽകിയ പാട്ടുകളാണ് ഈ സിനിമയിലുള്ളത്

## References

## പുറത്തേക്കുള്ള കണ്ണികൾ
* 
## ചിത്രം കാണുവാൻ
അഭയം തേടി (1986)

വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ-ശോഭന ജോഡി
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎
അന്ന ടൊമോവ സിൻടോവ്

ബൾഗേറിയൻ ഓപ്പറ ഗായികയാണ് **അന്ന ടൊമോവ സിൻടോവ്.** ലോകമെമ്പാടുമുള്ള എല്ല പ്രധാന ഓപ്പറ ഹൗസുകളിലും ഗാനങ്ങൾ ആലപിച്ചിട്ടുണ്ട്.
## ആദ്യകാല ജീവിതം
1941 സെപ്തംബർ 22ന് ബൾഗേറിയയിലെ സ്റ്റാര സഗോറയിൽ ജനിച്ചു. ആറാം വയസ്സിൽ പിയാനോ പഠനം ആരംഭിച്ചു. പതിനാറാം വയസ്സിൽ ദേശീയ ഗാന മത്സരത്തിൽ വിജയിയായി. പിന്നീട്,  സോഫിയയിലെ നാഷണൽ സംഗീതവിദ്യാലയത്തിൽ ചേർന്നു.

1988-ൽ ഗ്രാമി പുരസ്കാരം ലഭിച്ചിട്ടുണ്ട്.

വർഗ്ഗം:ഗ്രാമി പുരസ്കാര ജേതാക്കൾ
യാബ ബാഡോ

ലഘുചിത്രം|Yaba Badoe at the 2015 Zanzibar International Film Festival.
ഒരു ഘാന സ്വദേശിയായ എഴുത്തുകാരിയും ഡോക്യുമെന്ററി സിനിമാസംവിധായികയും പത്രപ്രവർത്തകയുമാണ്** യാബ ബാഡോ (Yaba Badoe**). 1955ലാണ് ഇവർ ജനിച്ചത്.

## ജീവിതം
വിദ്യാഭ്യാസം നേടുന്നതിനുവേണ്ടി ബാഡോ വളരെ ചെറുപ്പത്തിൽ തന്നെ ഘാനവിട്ട് ബ്രിട്ടനിലേക്ക് പോയി. കിംഗ്സ് കോളേജ്, കേംബ്രിഡ്ജ് സർവ്വകലാശാലയിൽ നിന്നുമാണ് ബിരുദം നേടിയത്. ബി.ബി.സി. യിൽ പത്രപ്രവർത്തനത്തിൽ പരിശീലനം നേടുന്നതിനു മുമ്പ് ഘാനയിലെ വിദേശകാര്യമന്ത്രാലയത്തിൽ ജോലിചെയ്തിരുന്നു.ഘാന സർവ്വകലാശാലയ്ക്കു കീഴിലുള്ള ഇൻസ്റ്റിറ്റ്യൂട്ട് ഓഫ് ആഫ്രിക്കൻ സ്റ്റഡീസിൽ ഗവേഷകയായിരുന്നു.  സ്പെയിൻ, ജമൈക്ക എന്നിവിടങ്ങളിൽ അധ്യാപികയായി ജോലിചെയ്തിരുന്നു. ബ്രിട്ടനിലെ ഒരു പ്രധാന ടിവി ചാനലിലെ ഡോക്യുമെന്ററി സിനിമ സംവിധായികയും നിർമ്മാതാവുമായി പ്രവർത്തിച്ചിരുന്നു. ബാഡോയുടെ പ്രസിദ്ധമായ ‍ഡോക്യുമെന്ററിയാണ് *ബ്ലാക്ക് ആന്റ് വൈറ്റ്* ഇത് ബ്രിസ്റ്റളിലെ വംശങ്ങളെക്കുറിച്ചും വംശീയമായ യാഥാസ്ഥിതികത്വങ്ങളെക്കുറിച്ചുമുള്ള ഒരന്വേഷണമാണ്.  

ഒരു എഴുത്തുകാരി കൂടിയായ ബാഡോയുടെ ആദ്യനോവൽ *ട്രൂ മർഡർ* ,,2009 ൽ ജൊനാതൻ കേപ്പ് ആണ് ഈ നോവർ പ്രസിദ്ധീകരിച്ചത്. 

## ചലച്ചിത്രങ്ങൾ
* *എ ടൈം ഓഫ് ഹോപ്* (1983)
* *ക്രൌണിംഗ് ഗ്ലോറി* (1986)
* *ബ്ലാക്ക് ആന്റ് വൈറ്റ്* (1987)
* *I Want Your Sex* (1991)
* *Supercrips and Rejects* (1996)
* *Race in the Frame* (1996)
* *A Commitment to Care – The Capable State* (1997)
* *Am I My Brother’s Keeper?* (2002)
* *Voluntary Service Overseas* (2002)
* *One to One* (2003)
* *Secret World of Voodoo: Africa – Coming Home* (2006)
* *Honorable Women* (2010)
* *The Witches of Gambaga* (2010)

## അവലംബം

## പുറത്തേക്കുള്ള കണ്ണികൾ
* Geosi Gyasi, "An Interview with Ghanaian – British Writer, Yaba Badoe", Geosi Reads, 17 March 2011.
* "A Conversation with Yaba Badoe", African Women in Cinema, 1 September 2011.
* Facebook Fan Page
* Schedule of events, Telling Our Stories of Home
വർഗ്ഗം:1955-ൽ ജനിച്ചവർ
വർഗ്ഗം:21-ആം നൂറ്റാണ്ടിലെ അമേരിക്കൻ നോവലിസ്റ്റുകൾ
വർഗ്ഗം:ജീവിച്ചിരിക്കുന്നവർ
കിന്നരർ

ഹിമാലയത്തിലും മറ്റും കാണപ്പെടുന്ന ഒരു ആദിവാസി ഗോത്രവർഗ്ഗമാണ് കിന്നരർ. ഇംഗ്ലീഷ്: Kinnaras. ഇന്ത്യൻ പുരാണങ്ങളീൽ വളരെ ആഴത്തിലുള്ള പരാമർശങ്ങൾ കിന്നരരെക്കുറിച്ചുണ്ട്. ദേവന്മാർക്കും മനുഷ്യർക്കുമിടയിലുള്ള യക്ഷർ, അപ്സരസ്സുകൾ, പിശാചർ തുടങ്ങിയ വർഗ്ഗങ്ങൾ ഉൾപ്പെടുന്ന അതേ ഗണത്തിലാണ് ഇവരേയും തരം തിരിച്ചിരിക്കുന്നത്.

## ചരിത്രം
ഋഗ്‌വേദത്തിലൊഴിച്ചു പുരാതനമായ മിക്ക ഹിന്ദു ഗ്രന്ഥങ്ങളിലും ഇവരെ പറ്റി പരാമർശങ്ങൾ ഉണ്ടങ്കിലും ഇവരുടെ ഉൽപത്തിയെക്കുറിച്ച് വിശ്വസനീയവും വ്യക്തവുമായ ധാരണ എങ്ങു നിന്നും ലഭ്യമല്ല. ഹിമാചൽ പ്രദേശിലെ ഒരു പ്രദേശത്ത് ഈ ഗോത്രവർഗ്ഗക്കാരുടെ അധിവാസം കൂടുതലാണ്. ഈ സ്ഥലം കിന്നൗർ എന്നാണ് അറിയപ്പെടുന്നത്. മഹാഭാരതത്തിൽ യക്ഷരേയും കിന്നരരേയും ഗന്ധർവന്മാരേയും കിംപുരുഷന്മാരെ പറ്റിയും പരാമർശമുണ്ട്. കിംപുരുഷരുൻ കിന്നരരും മഹാഭാരതത്തിൽ രണ്ടു വർഗ്ഗമാണ്.   രാമായണത്തിൽ കിന്നരരും അപ്സരസ്സുകളും ദേവന്മാരുടെ ഗണത്തിലാണ് പെടുത്തിയിരിക്കുന്നത്. മത്സ്യപുരാണത്തിൽ കിന്നരരും ഗന്ധർവരും ഒരേ ഗണത്തിൽ വരുന്നു.  വായു പുരാണത്തിൽ യക്ഷമാർക്കൊപ്പം ഗണപ്പെടുത്തിയ ഇവർ മലകളിൽ വസിച്ച് പാട്ടും നൃത്തവുമായി ജീവിക്കുന്നവരാണെന്ന് രേഖപ്പെടുത്തിയിരിക്കുന്നു.  ശിവപുരാണത്തിൽ കിന്നരരും ദാനവരും ദൈത്യരും തുടങ്ങി ഗന്ധർവരും അപ്സരസ്സുകളും ലിംഗാരാധകരായിരുന്നു എന്നു സൂചിപ്പിക്കുന്നു. ആദി പുരാണത്തിലും ഇവരെ പറ്റി പരാമർശങ്ങൾ ഉണ്ട് . കിന്നരഗീതം എന്നാണിവരുടെ പാട്ടുകളെപ്പറ്റി പറയുന്നത്. 

ബുദ്ധ ജൈന ഗ്രന്ഥങ്ങളിലും ഇവരെക്കുറിച്ചുള്ള പരാമർശങ്ങൾ കാണാം. ഗൗതമ ബുദ്ധൻ തന്റെ തത്ത്വങ്ങൾ കിന്നരർക്കും യക്ഷ ദാനവ ഗന്ധർവന്മാർക്കും അസുരഗരുഡന്മാർക്കും ഉപദേശിച്ചതായി കാണുന്നു. തക്കറീയ ജാതക എന്ന ബുദ്ധമത ഗ്രന്ഥത്തിൽ വിവിധ കിന്നര ജാതികളെക്കുറിച്ചു പറയുന്നുണ്ട്.

## ഉത്പത്തിയെക്കുറിച്ചുള്ള ഐതിഹ്യം
കിന്നരരുടെ ഉത്പത്തിയെക്കുറിച്ച് കൃത്യമായ പരമാർശങ്ങൾ എങ്ങുമില്ല. ഒരോ പുരാണങ്ങളിലും ഗ്രന്ഥങ്ങളിലും വ്യത്യസ്തമായ വിവരണങ്ങൾ ആണ് കൊടുത്തുകാണുന്നത്. രാജ തരംഗിണിയിൽ ബ്രഹ്മാവിന്റെ നിഴലിൽ നിന്നു ജനിച്ചവരാണ് കിന്നരർ എന്നു പറയുന്നു. അമരകോശത്തിൽ ദേവന്മാരുടേതു പോലെയുള്ള ഉത്പത്തി തന്നെയാണ് കിന്നരർക്കും അപ്സരസ്സുകൾക്കും മറ്റും കൊടുത്തുകാണുന്നത്. മത്സ്യ പുരാണത്തിൽ കശ്യപ മുനിയാണിവരുടെ പിതാവ്. കശ്യപനു 13 ഭാര്യമാരുണ്ടായിരുന്നുവെന്നും ഒരോ ഭാര്യമാരിൽ ഒരോരോ ഗോത്രങ്ങൾ ഉണ്ടായി എന്നും വിവരിക്കുന്നു. മറ്റൊരു ഐതിഹ്യ പ്രകാരം ആദ്യകാല ഋഷിമാരായിരുന്നവരിൽ പുലത്സ്യർക്കും പുൽഹർക്കും ക്രട്ടുക്കൾക്കും ബ്രാഹ്മണരായ മക്കൾ ഉണ്ടായില്ല. പുലത്സ്യർക്ക് ഉണ്ടായ മക്കളാണ് രാക്ഷസർ, വാനരർ, കിന്നരർ യക്ഷർ എന്നിവർ. പുലഹരുടെ മക്കളായിരുന്നു കിംപുരുഷരും പിശാചരും.

## റഫറൻസുകൾ

വർഗ്ഗം:ഹിന്ദു പുരാണകഥകൾ
സോഫിയ എലിസബത് ബ്രെന്നെർ

**സോഫിയ എലിസബത് ബ്രെന്നെർ** (കാലഘട്ടം - 29 ഏപിൽ 1659 – 14 സെപ്റ്റംബർ 1730) ഒരു സ്വീഡിഷ് എഴുത്തുകാരിയും കവിയും അതിലുപരി ഒരു ഫെമിനസ്റ്റും "സലോൺ" അവതാരികയുമായിരുന്നു.
കാണ്ടാമരം

മണ്ണിനടിയിൽ നിന്നും ലഭിക്കുന്ന രൂപമാറ്റം സംഭവിച്ച മരത്തടികളും സസ്യഭാഗങ്ങളുമാണ് **കാണ്ടാമരം** അഥവാ **പീറ്റ്**. ചെളിയിൽ താണുകിടക്കുന്ന ഇവ സാധാരണയായി ചതുപ്പുപ്രദേശങ്ങളിലാണ് കാണപ്പെടുന്നത്. കേരളത്തിന്റെ തീരപ്രദേശങ്ങളിൽ കുട്ടനാടു ഭാഗങ്ങളിൽ പോലുള്ള  കിണറു കുഴിക്കുകയോ താഴ്ന്ന പ്രദേശങ്ങളിൽ ചെളിയെടുക്കുകയൊ ചെയ്താൽ പലപ്പോഴും കറുത്തനിറത്തിലുള്ള ഇത്തരത്തിലുള്ള വലിയ തടികൾ ചെളിയിൽനിന്നും ലഭിക്കാറുണ്ട്.  ഇത് ലഭിക്കുന്ന പലരും ഇത് കത്തിക്കുവാൻ ഉപയോഗിച്ചുവരുന്നു. ഇത് ഒരു തരം ഫോസിൽ ആകുന്നു.

### ഐതിഹ്യം
മഹാഭാരതവുമായി ബന്ധപ്പെട്ട ഒരു കഥാസന്ദർഭമാണ് ഖാണ്ഡവദഹനം എന്നത്. ഖാണ്ഡവവനം ആണ് അന്ന് കത്തിയതെന്നാണൈതീഹ്യം. ജരിത എന്ന പക്ഷി ആ തീയിൽനിന്നും രക്ഷപെട്ടതായി മഹാഭാരതത്തിലുണ്ട് . ഖാണ്ഡവദഹന സർഗ്ഗത്തിൽ ആണിത് വർണ്ണിച്ചിരിക്കുന്നത് . അന്നു കത്തിയമർന്ന മരങ്ങളാണ് ചെളിയിൽ താണു കിടക്കുന്ന ഈ കറുത്ത തടികളുടെ അവശിഷ്ടം എന്നാണ് ഐതിഹ്യം.

## പ്രസക്തി
ശാസ്ത്രജ്ഞരുടെ അഭിപ്രായത്തിൽ പതിനായിരക്കണക്കിനു വർഷം പഴക്കമുള്ള ഫോസിലീകൃതമായ മരങ്ങളാണ് ഇവ. കൽക്കരി, ലിഗ്നൈറ്റ് എന്നീ ഇന്ധനങ്ങളും ഈ രീതിയിലാണ് ഉണ്ടാവുന്നത്. തെക്കൻ കേരളത്തിലെ ചതുപ്പുനിലങ്ങളിലാണ് ഇത്തരം സസ്യാവശിഷ്ടങ്ങൾ കണ്ടുവരുന്നത്. ഹൊളോസീൻ കാലഘട്ടത്തിലാണ് ഇവ ഉണ്ടായത് എന്ന് കണ്ടെത്തി. കേരളത്തിലെ നിത്യഹരിതവനങ്ങളിലെ 23 സ്പിഷീസ് മരങ്ങളെ ഇങ്ങനെ കാണ്ടാമരങ്ങളായി കണ്ടെത്തിയിട്ടുണ്ട്. അഘാർക്കർ റിസർച്ച് ഇൻസ്ടിട്യൂട്ട് പൂനെ, സെന്റർ ഫോർ ഏർത്ത് സയൻസസ് സ്റ്റഡീസ് (CESS) എന്നീ സ്ഥാപനങ്ങൾ ഇത്തരം അവശിഷ്ടങ്ങളുടെ സാമ്പിളുകൾ ശേഖരിക്കുകയും അവ വളരെ വിപുലമായി പരിശോധിക്കുകയും ചെയ്തിട്ടുണ്ട്. ഡിപ്പാർട്ടുമെന്റ് ഓഫ് സയൻസ് ആന്റ് ടെക്നോളജി, കൗൺസിൽ ഫോർ സയന്റിഫിക്ക് ആന്റ് ഇൻഡസ്ട്രിയൽ റിസർച്ച് (CSIR), കേരള സ്റ്റെറ്റ് സയൻസ്, ടെക്നോളജി ആന്റ് എൻവയോൺമെന്റ് (KSCSTE) എന്നിവയാണ് ഈ ഗവേഷണത്തിനു വേണ്ട ഫണ്ട് നൽകുന്നത്. ഈ ഗവേഷണത്തിലൂടെ ശാസ്ത്രജ്ഞന്മാർ ആ മരങ്ങൾ നിന്ന കാലത്തെ കാലാവസ്ഥ പഠിക്കുന്നു. അതിനെ ഇന്നത്തെ കാലാവസ്ഥയുമായി താരതമ്യം ചെയ്താൽ കാലാവസ്ഥയുമായി ബന്ധപ്പെട്ട അനേകം  ചോദ്യങ്ങൾക്കുത്തരം ലഭിക്കുമെന്നു കരുതുന്നു.

## അവലംബം

വർഗ്ഗം:കൽക്കരി
ലൂയിസെ ഡെ ഹെം

**ലൂയിസെ ഡെ ഹെ** (ജീവിച്ചിരുന്നത് - 1866–1922) ഒരു ബെൽജിയൻ ചിത്രകാരിയായിരുന്നു. അവർ ജനിച്ചുവളർന്നത് ബെൽജിയത്തിലെ വൈപ്രെസിലായിരുന്നു. ലൂയിസെയുടെ സഹോദരിയായ ഹെലനെ വിവാഹം കഴിച്ചിരുന്ന ചിത്രകാരനായ തിയോഡോർ സെറിയസ് (1831-1904) ആണ് ലൂയിസെയുടെ ഉള്ളിലെ കലാപരമായ കഴിവകളെ കണ്ടെടുത്തത്. അക്കാലത്ത് സ്ത്രീകൾ അക്കാദമികളിൽ പഠിക്കുക സാധാരണമല്ലായിരുന്നുവെങ്കിലും അദ്ദേഹം ലൂയിസെയെ അക്കാദമിയിൽ ചേർത്തു പഠിപ്പിക്കുകയും 1885 ൽ അവർ വരച്ച “ഡെ ഒയെസ്റ്റേർസ്” (The Oysters) എന്ന ചിത്രം സ്പായിലെ ഒരു സലൂണിൽ പ്രദർശിപ്പിക്കുകയും ചെയ്തു. ജൂലിസ് ബ്രെട്ടൺ എന്ന ഫ്രഞ്ച് റിയലിസ്റ്റിക് ചിത്രകാരൻ ലൂയിസെയുടെ രചനകൾ കണ്ട് അവരുടെ കഴിവുകൾ തിരിച്ചറിയുകയും ചിത്രരചനയിൽ കൂടുതൽ പഠനം നടത്തുവാൻ പാരീസിലേയക്കു പോകുവാൻ നിർദ്ദേശിക്കുകയും ചെയ്തു.

## അവലംബം

വർഗ്ഗം:ബെൽജിയൻ ചിത്രകാരികൾ
വർഗ്ഗം:1866-ൽ ജനിച്ചവർ
വർഗ്ഗം:1922-ൽ മരിച്ചവർ
വർഗ്ഗം:ബെൽജിയൻ ചിത്രകാരന്മാർ
ജീന ഡേവിസ്

വിർജീനിയ എലിസബത്ത് “ജീന” ഡേവിസ് 1956 ജനുവരി 21 നു ജനച്ച ഒരു അമേരിക്കൻ നടിയും സിനിമാ നിർമ്മാതാവും എഴുത്തുകാരിയും ഫാഷൻ മോഡലും ആങ്കറുമായിരുന്നു. അവർ ഏറ്റവും കൂടുതൽ അറിയപ്പെടുന്നത്.   ദ ഫ്ലൈ (1986), ബീറ്റിൽജ്യൂസ് (1988), തെൽമ & ലൂയിസെ (1991), എ ലീഗ് ഓഫ്‍ ദെയർ ഓണ് (1992), ദ ലോങ്ങ് കിസ ഗുഡ്‍നൈറ്റ് (1996), സ്റ്റുവാർട്ട് ലിറ്റിൽ (1999), and ദ ആക്സിഡെൻറൽ ടൂറിസ്റ്റ് എന്നീ ചിത്രങ്ങളിലെ അഭിനയത്തിലൂടെയാണ്. 1988 ൽ ഏറ്റവും നല്ല സപ്പോർട്ടിംഗ് നടിക്കുള്ള അക്കാദമി അവാർഡ് ലഭിച്ചിരുന്നു.

## അവലംബം

വർഗ്ഗം:1956-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:അമേരിക്കൻ ചലച്ചിത്ര നടിമാർ
ആഗ്നിയ ലൊസീന-ലൊസീൻസ്കയ

**ആഗ്നിയ ലൊസീന-ലൊസീൻസ്കയ**Agnia Sergeyevna Losina-Losinskaja (Агния Сергеевна Лозина-Лозинская) (1903–1958) ഒരു റഷ്യൻ സസ്യശാസ്ത്രജ്ഞയായിരുന്നു. 

216 ടാക്സാകളുടെ സസ്യനാമം അവർ എഴുതിയിട്ടുണ്ട്. കല്ലിഗോണം, കോർട്ടൂസ, ഫ്രാഗേറിയ, മൈക്രാന്തെസ്, റിയും, ഗലാന്തസ് വോറോണോവ്വിയ്, സിനോണിം മസ്കാറീമിയ മസ്കാരി എന്നിവയുടെയും പേര് അവർ കണ്ടെത്തി.  രണ്ട് വാണിജ്യപ്രാധാന്യമുള്ള സസ്യങ്ങളിലായിരുന്നു അവർക്ക് താത്പര്യം. റിയും സസ്യം അഹാരമായി ഉപയോഗിക്കുന്നു. ഈ ജീനസിനു രണ്ട് സ്പീഷിസുകൽ ഉണ്ടെന്നു കണ്ടെത്തി. ഒന്ന് ചൈനയിൽ ആണ്. മറ്റൊന്ന് ഇറാനിലും ഉത്ഭവിച്ചു. സ്ട്രോബറിയെപ്പറ്റി അവർ ഒരു റിവ്യു തയ്യാറാക്കി. യു എസ് എസ് ആറിലെ സസ്യങ്ങളെപ്പറ്റിയുള്ള പുസ്തകത്തിന്റെ വളരെയധികം ഭാഗം അവർ എഴുതി. 
## References
ലിലി ബ്രൌൺ

ഒരു സ്ത്രീവിമോചന വാദിയായ ജർമ്മൻ എഴുത്തുകാരിയായിരുന്നു **ലിലി ബ്രൌൺ**.( ഇംഗ്ലീഷ്: Lily Braun)1865 ജൂലൈ 2ന് ജർമ്മനിയിലെ ഹാൽബർസ്റ്റാഡ്റ്റിൽ ജനിച്ചു. അവരുടെ യഥാർത്ഥ പേര് അമാലീ വോണ് ക്രെറ്റ്ച്ച്മാൻ എന്നായിരുന്നു.  

## റഫറൻസുകൾ

## പുറം കണ്ണികൾ

* 
* 
* 

വർഗ്ഗം:1865-ൽ ജനിച്ചവർ
വർഗ്ഗം:1916-ൽ മരിച്ചവർ
വർഗ്ഗം:ജൂലൈ 2-ന് ജനിച്ചവർ
വർഗ്ഗം:ഓഗസ്റ്റ് 8-ന് മരിച്ചവർ
വർഗ്ഗം:ജർമ്മൻ ഫെമിനിസ്റ്റുകൾ
ജോസഫൈൻ എലിസബത്ത് ബട്‍ലർ

വിക്ടോറിയൻ കാലഘട്ടത്തിൽ ജീവിച്ചിരുന്ന ഒരു സ്ത്രീവിമോചനവാദിയും സാമൂഹ്യപരിഷ്കർത്താവുമായിരുന്നു **ജോസഫൈൻ എലിസബത്ത് ബട്‍ലർ** . 1828 ഏപ്രിൽ 13 നാണ് അവർ ജനിച്ചത്. സ്ത്രീവോട്ടവകാശത്തിനുവേണ്ടി പ്രവർത്തിക്കുകയും സ്ത്രീകൾക്ക് മെച്ചപ്പട്ട വിദ്യാഭ്യാസം നൽകുന്നതിനു വേണ്ടി ശബ്ദമുയർത്തുകയും ചെയ്തിരുന്നു.

വർഗ്ഗം:ബ്രിട്ടീഷ് ഫെമിനിസ്റ്റുകൾ
വർഗ്ഗം:ഇംഗ്ലീഷ് വനിതാ സമ്മതിദാനാവകാശ പ്രവർത്തകർ
വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ
വർഗ്ഗം:1828-ൽ ജനിച്ചവർ
വർഗ്ഗം:1906-ൽ മരിച്ചവർ
റുഖയ്യ ബിൻത് മുഹമ്മദ്

പ്രവാകചകൻ മുഹമ്മദ് നബിയുടെ മകളായിരുന്നു **റുഖയ്യ ബിൻത് മുഹമ്മദ്.**(, *Ruqayyah bint Muḥammad*) (c.601 - 624) .ഖദീജയായിരുന്നു അവളുടെ മാതാവ്.

## ജീവചരിത്രം
റുഖയ്യ മക്കയിലാണ് ജനിച്ചത്. മുഹമ്മദ് നബിക്ക് ഖദീജയിലുണ്ടായ നാലാമത്തെ കുട്ടിയായിരുന്നു റുഖയ്യ. 601  അല്ലെങ്കിൽ 602 എഡി എന്നതാണ് ജനന വർഷം. സൈനബിൻറെ ജനനത്തിന് ശേഷമാണ് റുഖിയ്യയുടെ ജനനം.

എഡി 610 ആഗസ്റ്റിനു മുമ്പാണ് വിവാഹം നടന്നത്.അബൂലഹബിന്റെ മകൻ ഉത്ബ ഇബിനു അബൂലഹബ് ആയിരുന്നു അവളുടെ ഭർത്താവ്. പക്ഷെ ഈ വിവാഹ ബന്ധം പരിപൂർണ്ണതയിലെത്തിയിരുന്നില്ല. മാതാവ്  ഖദീജ ഇസ്ലാം മതം സ്വീകരിച്ചപ്പോൾ റുഖയ്യയും മതം സ്വീകരിച്ചു.  613 മുതൽ മുഹമ്മദ് നബി പരസ്യമായി പ്രബോധനം നടത്താനാരംഭിച്ചപ്പോൾ കുറൈശികൾ അദ്ദേഹത്തെ ബോധ്യപ്പെടുത്തി.  "താങ്കളുടെ മകളുടെ കാര്യം ആലോചിച്ചിട്ടാണ് ഇതുവരെ പരിഗണന നൽകിയത്." കുറൈശികൾ ഉത്ബയോട് റുഖയ്യയെ വിവാഹമോചനം ചെയ്യാൻ ആവശ്യപ്പെടുകയും പകരമായി അബാൻ ഇബിനു സൈദ് ഇബിനു അൽ-ആസിൻറെ മകളെ വിവാഹം ചെയ്തുതരാമെന്ന് വാഗ്ദാനം ചെയ്യുകയും ചെയ്തു.  അബൂലഹബ് , താങ്കൾ നരകാവകാശിയാണെന്ന് മുഹമ്മദ് നബി പറഞ്ഞതോടെ പകമൂത്ത അബൂലഹബ് മുഹമ്മദിൻറെ മകളായ റുഖയ്യയെ വിവാഹമോചനം ചെയ്യാനും അല്ലാത്ത പക്ഷം മകനായ ഉത്ബയോട് ഇനി സംസാരിക്കില്ലെന്ന് അറിയിക്കുകയും ചെയ്തു.ഇതോടെ ഉത്ബ റുഖയ്യയെ വിവാഹമോചനം ചെയ്യുകയായിരുന്നു

പിന്നീട് എഡി 615 ൽ ഉസ്മാനുബിനു അഫ്ഫാനാണ് വിവാഹം ചെയ്തത്. അബീസിനിയ്യയിലേക്ക് പാലായനം ചെയ്തപ്പോൾ ഗർഭിണിയായിരുന്ന റുഖയ്യയും ഉണ്ടായിരുന്നു. യാത്രക്കിടെയുണ്ടായ ബുദ്ധിമുട്ടുകളാൽ അവരുടെ ഗർഭമലസിപ്പോയിരുന്നു. 619-ൽ അബീസിനിയ്യയിൽ നിന്ന് തിരികെയെത്തിയ റുഖയ്യ അബ്‌ദുല്ലാഹ് എന്ന പേരായ മകനു ജന്മം നൽകിയെങ്കിലും ആറാം വയസ്സിൽ മദീനയിൽ വെച്ച് മരണപ്പെടുകയായിരുന്നു. പിന്നീട് റുഖയ്യക്ക് കുട്ടികളുണ്ടായിട്ടില്ല.

622-ൽ ഉസ്മാൻ മദീനയിലേക്ക് പാലായനം ചെയ്തതോടെ റുഖയ്യയും മദീനയിലേക്ക് നീങ്ങി.

624 ൽ റുഖയ്യ രോധബാധിതയായി കിടന്നതോടെ ഉസ്മാൻ സൈന്യത്തിൻറെ ഉത്തരവാദിത്തങ്ങളിൽ നിന്ന് ഒഴിഞ്ഞ് അവരെ പരിചരിച്ചു. പക്ഷെ ഒരു മാസത്തിനികം അവർ മരണപ്പെട്ടു. ബദർ യുദ്ധത്തിലെ വിജയ വാർത്തയുമായി മദീനയിലേക്ക് വരികയായിരുന്ന സൈദ് ഇബിനു ഹരിതാഹ് വന്നപ്പോൾ റുഖയ്യയുടെ മരണ വാർത്തയായിരുന്നു മദീനയിൽ. യുദ്ധ ശേഷം മുഹമ്മദ് നബിയും സംഘവും മദീനയിലേക്ക് മടങ്ങി വരികയും കുടുംബങ്ങളെല്ലാം അവരുടെ കബർ സന്ദർശിക്കുകയും ചെയ്തു. അവിടെയൊരു സ്ത്രീ വളരെ ശബ്ദത്തിൽ തന്നെ കരഞ്ഞപ്പോൾ ഉമർ അത് വിലക്കിയെങ്കിലും മുഹമ്മദ് നബി പറഞ്ഞു."അവർ കരയട്ടെ ഉമർ; പക്ഷെ ശൈത്താനെ സൂക്ഷിക്കണമെന്ന് അറിയിക്കുകയും ചെയ്തു."

## അവലംബം

വർഗ്ഗം:മുഹമ്മദ് നബിയുടെ ബന്ധുക്കൾ
വർഗ്ഗം:സ്വഹാബി സ്ത്രീകൾ
പെറുവിലെ സ്ത്രീകൾ

**പെറുവിലെ സ്ത്രീകൾ** തങ്ങളുടെ എണ്ണത്തിലും നിയമപരമായ അവകാശങ്ങളിലും ന്യൂനപക്ഷമാണ്. മുമ്പുതന്നെ, ചരിത്രപരമായി, പെറുവിലെ സ്ത്രീകൾ സ്പാനിഷ് അധിനിവേശത്തിനുമുമ്പേ പുരുഷനു തുല്യരായിരുന്നു. സ്പാനിഷ് അധിനിവേശത്തിനുശേഷം പിതൃദായക്രമത്തിലേയ്ക്കാണ് അവിടുത്തെ ജനതയെത്തിയത്. ഇത് സ്ത്രീകളുടെ സ്ഥാനം താഴ്ത്തി. പിതൃദായക്രമം ഇന്നും നിലനിന്നുവരുന്നുണ്ട്. സ്ത്രീകൾക്ക് ഇവിടെ പുരുഷന്മാരെപ്പോലെ മറ്റു പിതൃദായക്രമമുള്ള രാജ്യങ്ങളിലെപ്പോലെ, തുല്യവേതനം ലഭിക്കുന്നില്ല. പുരുഷന്മാരേക്കാൾ താഴ്ന്ന വേതനമാണവർക്ക് നൽകുന്നത്. അതുപോലെ രാഷ്ട്രീയത്തിലും തൊഴിൽമേഖലയിലും പുരുഷന്മാരേക്കാൾ സ്ത്രീകൾ പിന്നിലുമാണ്. ഗർഭനിരോധനമാർഗ്ഗങ്ങൾ പെറുവിൽ ആവശ്യത്തിനു ലഭ്യമല്ല. അതിനാൽ മൂന്നാമത്തെ ഗർഭം അലസിപ്പിക്കുകയാണു ചെയ്യുക. തെക്കെ അമേരിക്കയിലെ ഏറ്റവും കൂടിയ  മാതൃമരണനിരക്കുള്ള രാജ്യമാണ് പെറു. 

പെറൂവിയൻ സർക്കാർ, മാതൃമരണനിരക്കും രാഷ്ട്രീയത്തിലുള്ള സ്തീകളുടെ വളരെക്കുറഞ്ഞ പ്രാതിനിധ്യവും സ്ത്രീകൾക്കെതിരായ അക്രമവും തടയാൻ ശ്രമിച്ചുവരുന്നുണ്ട്. എന്നാൽ ഇത് ഫലത്തിലെത്തിയിട്ടില്ല എന്നുമാത്രം.
## അവലംബം
;Footnotes

;ഗ്രന്ഥസൂചി

* 
* 
* 
* 

വർഗ്ഗം:സ്ത്രീത്വം രാജ്യം തിരിച്ച്
ടി.എ. സരസ്വതി അമ്മ

ക്ഷേത്രഗണിതത്തിൽ സംഭാവനകൾ നൽകിയ**ടി.എ.സരസ്വതി അമ്മ** (**തെക്കത്ത് അമയോങ്കത്ത് കാലം സരസ്വതി അമ്മ**),  പാലക്കാട് ജില്ലയിലെ ചെറുപ്ലശ്ശേരിയിലാണ് ജനിച്ചത്. കുട്ടിമാളു അമ്മയുടേയും മാരാത്ത് അച്ചുത മേനോന്റേയും രണ്ടാമത്തെ മകളായിരുന്നു. മദ്രാസ് സർവകലാശാലയിൽ നിന്ന് ഗണിതത്തിലും ഊർജ്ജതന്ത്രത്തിലും ബിരുദം നേടി, സംസ്കൃതത്തിൽ എം.എയും. ബനാറസ് സംസ്കൃത സർവകലാശാല. സംസ്കൃത പണ്ഡിതനായിരുന്ന ഡോ. രാഘവന്റെ മാർഗ്ഗ നിർദ്ദേശത്തിൽ  ഗവേഷണം നടത്തി. അവർ തൃശ്ശൂർ ശ്രീ കേരളവർമ്മ കോളേജ്, ഏറണാകുളം മഹാരാജാസ് കോളേജ് , റാഞ്ചിയിലെ വനിതാ കോളേജിലും പഠിപ്പിച്ചിരുന്നു. ഝാർഖണ്ഡിലെ ധൻബാദിലെ ശ്രീ ശ്രീ ലക്ഷ്മി നാരായൺ ട്രസ്റ്റിന്റെ മഹിള മഹാവിദ്യാലയത്തിലും പ്രിൻസിപ്പലായി 1973 മുതൽ 1980 വരെ സേവനം അനുഷ്ഠിച്ചിട്ടുണ്ട്. അടുത്തൂൺ പറ്റിയശേഷം അവരുടെ അവസാന കാലം ഒറ്റപ്പാലത്താണ് ചിലവഴിച്ചത്. 2000 ത്തിൽ അന്തരിച്ചു.സരസ്വതിയമ്മയുടെ സഹോദരി ടി.എ. രാജലക്ഷ്മി അറിയപ്പെടുന്ന ചെറുകഥാകൃത്തും നോവലിസ്റ്റുമായിരുന്നു. 

## അധ്യാപന ചരിത്രം
കേരള ഗണിത അസോസിയേഷൻ 2002ലെ വാർഷിക സമ്മേളനത്തിൽ വച്ച് പ്രൊ.ടി.എ. സരസ്വതിഅമ്മ സ്മാരക പ്രഭാഷണത്തിനു തുടക്കം കുറിക്കുകയുണ്ടായി. 
അവരുടെ ‘’’പ്രാചീന - മദ്ധ്യകാല ഇന്ത്യയിലെ ജ്യാമിതി’’  എന്ന കൃതിയെക്കുറിച്ച് ഡേവിഡ് മുംഫോഡ്,കിം പ്ലോഫ്കെർ എന്നിവരുടെ ഇന്ത്യയിലെ ഗണിതം എന്ന പുസ്തകത്തിൽ പരാമർശമുണ്ട്.അവരുടെ പുസ്തകത്തിൽ  വേദസാഹിത്യത്തിൽ തുടങ്ങി പതിനേഴാം നൂറ്റാണ്ടു വരെയുള്ള  വരെയുള്ള കാലത്തെ ഭാരതത്തിലെ  സംസ്കൃതം, ശാസ്ത്രം, ശാസ്ത്രം പോലുള്ള സാഹിത്യത്തെ പറ്റിയുള്ള പഠനമാണ്. വേദ സാഹിത്യത്തിലെ ശുൽബസൂത്രങ്ങൾ, ജൈന സൂത്രങ്ങൾ, ഹിന്ദു സിദ്ധാന്തങ്ങൾ എന്നിവയെ പറ്റിയും ആര്യഭട I ,ആര്യഭട II, ശ്രീപതി, ഭാസ്ക്കര I, ഭാസ്ക്കര II, സംഗമഗ്രാമ മാധവൻ , പരമേശ്വരൻ, നീലകണ്ഠൻ എന്നിവർ ജ്യാമിതിയ്ക്കു നൽകിയ സംഭാവനകളെ പറ്റിയും പരാമർശിക്കുന്നു.

## അവലംബം
*

## അവലംബം


വർഗ്ഗം:ഗണിതശാസ്ത്രജ്ഞർ